text:
U Burusiya: Amazi y’umugezi yahinduye ibara
Abaturage bo mu Mujyi wa Norilsk, mu Burusiya, batangajwe no kubona amazi y’umugezi witwa Daldykan yahinduye ibara agasa n’amaraso.
Abo baturage bakimara kubona amazi ahindutse, batangiye gufata amafoto bayashyira ku mbuga nkoranyambaga nka Twitter na Facebook. Ayo mafoto yatangiye gukwirakwizwa kuri interineti guhera ku itariki ya 07 Nzeli 2016.
Bamwe mu babibonye, bavuga ko ibyo bigaragaza ibihe bya nyuma. Ubuyobozi bwo mu Burusiya bwahise butangira iperereza ku cyaba cyateye ayo mazi guhindura ibara.
Dail Mail ivuga ko mu mujyi wa Norilsk ari ho hari ikirombe kitwa Norilsk Nickel, gicukurwamo ubutare bwa nickel. Uwo mugezi unyura hepfo y’icyo kirombe, bagakeka ko ubutare buva muri icyo kirombe ari bwo bwangije ayo mazi.
Mu gihe byaramuka byemejwe ko ari ubutare bwa nickel bwivanze n’amazi, abatuye uwo mujyi ntibakongera kuyakoresha kuko yaba arimo uburozi.
Gusa nta kintu na kimwe abo baturage basabwa gukora kugira ngo ayo mazi asubirane isura yayo isanzwe, keretse gutegereza akisukura ubwayo.
Ibitekerezo ( 18 )
Si iminsi yanyuma ahubwonibaperereze
ahh ndumva bitoroshye gusa nibakomeze biringire iyo bamenye bitabaye ibyo akabo kashobotse kabisa!!!
Twese hamwe nitwizere Imana kuko aribiri guso
mbegango,isi,irangiye,abantu,bahugiranye,inama,nabagira,nuko,njyenawe,twakiyeza,kuko,ibisarurwa,byomwisi,bireze
no nimisi yanyuma
byekubaterubwoba ahubwobirusheho kutwegereza Imana Yesu aturengere
ahhha!!!!!!!!!! Imana irimo irasohoza ibyo yavuze
ntibibatungure kuko byavuzwe mubyahishuwe muri bible,nomugitabo,kitwa intambara ikomeye,handitwemongo mugihe kibyago7imigezi ninzuzi bimwenabimwe kobizahinduka amaraso.
aha tube maso kandi dusenge ubudasiba kuko bibaye amaraso yaba ari ibyahishuwe bitangiy gusohora
mbegango ukorere ibyisi bikurushe agaciro,
amafaranga aruta uyakorere pe!!!!!!
ariko haricyo batazi ko amazi ari ubuzima .
akwiye kubugwabugwa kandi neza .


c: text/html

text:
Nyamagabe: N’ubwo hari intwari zahasize ubuzima, ibyo zaharaniye byagezweho- Mugisha.
Kimwe n’ahandi mu gihugu, kuri uyu wa gatanu tariki ya 01/02/2013, mu karere ka Nyamagabe habereye umuhango wo kwizihiza umunsi wahariwe kuzirikana intwari z’igihugu ndetse n’ibikorwa by’ubutwari byaziranze, uyu muhango ukaba wabereye mu murenge wa Buruhukiro ku rwego rw’akarere.
Mu ijambo ry’umuyobozi w’akarere wari n’umushyitsi mukuru muri uyu muhango, Mugisha Philbert, yabwiye abaturage b’umurenge wa Buruhukiro ko bakwiye gushimira intwari zaharaniye ko u Rwanda rugera aho rugeze ubu, bakazirikana ibyo zaharaniye kandi bakaba aribyo bakwiye gushingiraho.
Mugisha yagize ati: “Hari intwari zakoze ibikorwa by’agatangaza, birimo ubwitange bukomeye byanatumye uyu munsi dufite ijambo twese, tubashije kwicara ahangaha dutekanye. N’ubwo bamwe muri bo batanze ubuzima bwabo ariko ibyo baharaniraga byagezweho kandi nicyo intwari bivuzeâ€.
Abaturage bitabiriye uyu muhango bibukijwe ibyiciro by’intwari z’u Rwanda uko ari bitatu; Imanzi, Imena n’Ingenzi ndetse banagezwaho amateka n’ibikorwa by’ubutwari by’izo ntwari byashyizwe muri ibi byiciro.
Umuyobozi w’akarere wasobanuye ko buri muntu wese ashobora gukora ibikorwa byatuma aba intwari yaba muto cyangwa se mukuru, ngo apfa kuba yabyiyemeje kandi abishyizeho umutima.
“Ibikorwa by’ubutwari aribyo biganisha ku kuba intwari ni ibya buri wese ashobora kuba yabiharanira akabigeraho, cyane abakiri batoya babyiyemeje yewe n’ukuze byose birashobokaâ€, Mugisha.
Yabibukije ko umuntu atari we wimenya ko ari intwari ahubwo ibikorwa bye aribyo bimushyira mu cyikiro cy’intwari.
Urubyiruko rwiga mu mashuri yisumbuye rwari rwitabiriye uyu muhango wo kwizihiza umunsi ngarukamwaka wahariwe kuzirikana intwari z’ u Rwanda n’ibikorwa byaziranze, rwatangaje ko ruzigiraho kugira ngo narwo ruzabashe gutera ikirenge mu cyazo rukora iby’ubutwari.
Renzaho Damascène wiga mu mwaka wa kabiri w’amashuri yisumbuye yagize ati: “(Kwibuka intwari) numva bimfitiye akamaro kuko binyigisha gukunda igihugu, ngakura nitwara neza kugira ngo nange nzagere mu rugero rwaboâ€.
“Mbigiraho ko babaye intwari bakitanga bakemera kumena amaraso yabo, mbyigiraho guharanira kugera ku butwariâ€, Mukeshimana Marie Goreth.
Abaturage bo muri uyu murenge wa Buruhukiro batangaza ko bashimira intwari zaharaniye kugeza u Rwanda aho rugeze ubu, bakaba bashimira ibikorwa by’iterambere bamaze kugeraho haba mu buhinzi, ibikorwa remezo n’ibindi.
Ibikorwa by’ubutwari byabayeho na kera u Rwanda rukiyoborwa n’abami kuko mu ntwari twibuka harimo Umwami Mutara wa III Rudahigwa Charles Léon Pierre, wateje imbere u Rwanda mu buryo bugaragara, imibereho myiza y’abanyarwanda , akaba yaranarwanije ikintu cyose cyagombaga gutera ubucakara ahubwo yita ku bumwe n’ubwiyunge mu Banyarwanda.
Ku butegetsi bwa Kayibanda Gregoire, hibukwa intwari Rwagasana Michel waje kwitaba Imana aguye muri gereza kubera kurwanya ivangura ry’amoko.  Mu gihe cyo kubohora u Rwanda, hibukwa intwari nyinshi zirimo General Major Fred Gisa Rwigema, umusirikari utazwi uhagarariye abandi basirikari baguye cyangwa se bashoboraga kugwa ku rugamba rwo kubohora igihugu, Agatha Uwilingiyimana warwanyije politiki y’ivangura ku ngoma ya Habyarimana Juvenal, ndetse na Félicité Niyitegeka wanze kwitandukanya n’abatutsi bari bamuhungiyeho akaza no gupfana nawe.
Nyuma ya jenoside yakorewe abatutsi muri mata 1994 nabwo hagaragaye intwari z’ Abanyeshuri bigaga mu mwaka wa gatanu n’uwa gatandatu wisumbuye mu Ishuri ryisumbuye ry’i Nyange ubwo ku wa 18/03/1997, batewe n’abacengezi bari bagizwe n’interahamwe babasabye kwitandukanya bakurikije amoko yabo. Abo banyeshuri barabyanze nyuma umubare munini muri bo uricwa.

robotstxt: allowed

filter: keep


text:
Bibiliya ni ihuriro ry’ibitabo byinshi bivuga ku ngingo zitandukanye zirimo ibijyanye n’amateka, ubuhanuzi, ubusizi, inyigisho mbonezamibereho n’ibindi byashyizwe hamwe hagati y’ikinyejana cya munani mbere y’ivuka rya Yesu n’icya kabiri nyuma y’ivuka rye.
Bibiliya ni ihuriro ry’ibitabo byinshi bivuga ku ngingo zitandukanye zirimo ibijyanye n’amateka, ubuhanuzi, ubusizi, inyigisho mbonezamibereho n’ibindi byashyizwe hamwe hagati y’ikinyejana cya munani mbere y’ivuka rya Yesu n’icya kabiri nyuma y’ivuka rye.
Bibiliya ni ihuriro ry’ibitabo byinshi bivuga ku ngingo zitandukanye zirimo ibijyanye n’amateka, ubuhanuzi, ubusizi, inyigisho mbonezamibereho n’ibindi byashyizwe hamwe hagati y’ikinyejana cya munani mbere y’ivuka rya Yesu n’icya kabiri nyuma y’ivuka rye.
Abasoma Bibiliya bavugako ihishemo ubuhanga bwinshi ndetse nta ngingo n’imwe irebana n’ubuzima bwa muntu ndetse n’ibibera ku Isi utasangamo.
Yigisha ibijyanye n’imibonano mpuzabitsina haba kuyikora mu buryo bwiza, kwagazanya, gusomana no kubaho ubuzima bw’umunyenga w’urukundo, abakundana barebana akana ko mu jisho ariko inavuga ku busambanyi no ku batinganyi.
Bifashishije imirongo yo muri Bibiliya, Stephen Kendrick na Alex Kendrick banditse igitabo ‘The Love Dare’ kigaragaza mu by’ukuri Igisobanuro nyacyo cy’ urukundo n’abitwa ko bazi Imana uburyo bagakwiye kuba barubamo.
Imana yatanze uburyo abantu bakwishimira ubuzima binyuze mu mibonano mpuzabitsina . Niba wari uziko gukora imibonano mpuzabitsina ari ugupfa kubikora gusa, Bibiliya itanga inama ndetse n’impamvu Imana yashyizeho iki gikorwa ndetse n’amabwiriza akigenga.
Iki gitabo cyerekana ko urukundo ari inkingi ya mwamba mu buzima bwa buri munsi cyane cyane ku bashakanye.
Amasomo ya Bibiliya iki gitabo kigarukaho ashimangira ko impamvu Imana yashyizeho umugabo n’umugore ndetse ikabashyingira kwari ukugira ngo umunezero wa muntu ukomeze kuba mwinshi kandi habeho kororoka.
Kurongorana bigomba kubahwa
Mu Baheburayo 13:4 hagira ati ‘Kurongorana kubahwe n’abantu bose kandi kuryamana kw’abarongoranye he kugira ikikwanduza, kuko abahehesi n’abasambanyi Imana izabaciraho iteka.”
Ayandi magambo dusanga mu gitabo cy’Itangiriro 2:24 agira ati ‘Nicyo gituma umuntu azasiga se na nyina ,akabana n’umugore we akaramata ,bombi bakaba umubiri umwe’.
Ikindi kiragagaza ko Bibiliya ishyigikiye imibonano mpuzabitsina ni uko muri Yesaya 34: 16 hagaragaza ko Imana yageneye buri muntu, yaba umugore n’umugabo uwo bakwiranye bagomba kubana.
Iri jambo rigira riti ‘Nimushake mu gitabo cy’Uwiteka musome, nta na kimwe muri ibyo kizabura, nta kigore kizabura ikigabo cyacyo kuko Uwiteka ari we ubitegekesheje akanwa ke, kandi umwuka we akaba ari we ubiteranije.’
Bibiliya irwanya yivuye inyuma ubusambanyi
Nubwo Bibiliya ishyigikiye imibonano mpuzabitsina ko ikorwa hagati y’abashakanye,inarwanya yivuye inyuma ubusambanyi kandi ko ababukora batazagera mu ijuru.
Abefeso 5:3 hagira hati “Ariko gusambana n’ibyonona byose no kurarikira ntibikavugwe rwose muri mwe nk’uko bikwiriye abera”.
Mu gitabo cya mbere, Pawulo yandikiye Abakorinto 6: 18 havuga ngo “Muzibukire gusambana. Ibindi byaha byose umuntu akora bikorerwa inyuma y’umubiri,ariko usambana aba akoze icyaha cyo mu mubiri we.”
Bibiliya yamagana ubutinganyi
Nubwo uko bukeye n’uko bwije abantu bagenda bakoresha imibiri uko bishakiye kandi bakirema agatima bavuga ko ariko baremwe, Bibiliya nk’igitabo cyemerwa n’abakiristo benshi ihamya ko ubutiganyi budakwiriye gukorwa.
- Bibiliya irabuziririza
Abalewi 20:13: Umugabo natinga undi bombi bazaba bakoze ikizira, ntibakabure kwicwa.
Mu 1 Abakorinto 6:9 havuga ngo “…Ntimwishuke abahehesi cyangwa abasenga ibishushanyo cyangwa abasambanyi ,cyangwa ibitingwa cyangwa abagabo benda abandi….bene abo ntibazaragwa ubwami bw’Imana.”
Abalewi 18:22 ‘Ntugatinge abagabo ni ikizira ,ntukaryamane n’itungo ryose cyangwa n’inyamaswa yose…”
Hari abitwaza amasomo ya Bibiliya bashaka gusambana
Hari amasomo yabaye ikimenyabose akoreshwa na benshi bagamije gushyigikira irari ryabo nyamara iyo usesenguye neza usanga atari cyo yari agamije.
Imigani 3: 27-28 “Abakwiriye kubona ibyiza ntukabibime niba bigushobokera.Ntukarerege mugenzi wawe uti ‘genda uzagaruke ejo mbiguhe’ kandi ubifite iruhande rwawe.”
Mu Bakorinto 1 7:5 ‘Ntimukimane keretse ahari musezeranye igihe kugira ngo mubone uburyo musenga….”
Ku bemera Bibiliya nta kintu na kimwe Imana yashyizemo kidasobanutse kuko ijambo ryayo ari ukuri kuzuye, keretse gusa umuntu aramutse ashatse kwiziba amatwi agakurikiza ibihwanye n’irari rye.
Christian N.
Ibitekerezo
IMANA ibababari chane tweseitubabarire Kanda hano umusubize
UBWINSHI BWABANYABYAHA,NTACYO BUZABARENGERA KUMUNSI WO GUCIRIMANZA ABATUYISI !!! Urugero. MUGIHE CYA NOWA. IMANA YARIMBUYE ABARI KWISI. ISIGAZA. ABANTU MUNANI GUSA BUMVIRAGA. IMANA. UMURYANGO WA NOWA GUSA !!!! IGIHE CYA SODOMA NA GOMORA. IMANA YARABARIMBUYE ISIGAZA ROTI NABAKOBWA BE GUSA. KUKO NA MAMA WABO BAKOBWA YANZE KUMVIRA AMATEGEKO YIMANA YAHINDUTSE INKINGI YUMUNYU MURIKIGIHE RERO IMANA NIZA GUCIMANZA NUBWO HAZABONEKA UMUNANI NKABA NOWA IZAFATABO. Matayo 7 : 14 irembo rifunganye niryo nzira yubugingo kandi abayinyuramo nibake Kanda hano umusubize
Umunsi ukomeye kandi wuzuy' imiborogo kuri bamwe banze kumvira imana, ubgo Uwiteka azaba ategets' abamayika be gusarura isi, Nimucyo duhungire k' Umwami Yesu Kristo kuko niwe nzira y' ukuri n' ubugingo. Kanda hano umusubize
Umunsi ukomeye kandi wuzuy' imiborogo kuri bamwe banze kumvira imana, ubgo Uwiteka azaba ategets' abamayika be gusarura isi, Nimucyo duhungire k' Umwami Yesu Kristo kuko niwe nzira y' ukuri n' ubugingo. Kanda hano umusubize
Merci Christian.. Iyi nkuru iranyubatse!! Kanda hano umusubize
Merci Christian.. Iyi nkuru iranyubatse!! Kanda hano umusubize
UBUTINGANYI ni kimwe mu bintu imana yanga.Ikimbabaza nuko abantu bamagana gusa Ubutinganyi bakihorera ubundi busambanyi.Imana yaraturemye,irangije iduha amategeko.Muli ayo mategeko,harimo Kudasambana.Nyamara abantu bakora icyo cyaha,babarirwa muli za miliyoni nyinshi.Abantu bakora ibyo imana yanga,harimo n'abasambanyi,ntabwo bazaba mu bwami bw'imana (1 Abakorinto 6:9,10).Kugirango isi ihinduke Paradizo,imana izabanza irimbure abayabyaha bose (Imigani 2:21,22).Abakora ibyaha bakanga kwihana,ni Billions nyinshi.Nicyo gituma hazarokoka abantu bake kuli uwo munsi w'imperuka (Yeremiya 25:33).Ntimugakeke ko ibyo dusoma muli Bible bitazaba.Imana ifite PLAN ikurikiza.Yashyizeho umunsi w'imperuka.Dukore,twishimishe,ariko kandi tujye dukora n'ibyo imana idusaba.Mu byo imana idusaba,harimo kwiga Bible,kujya mu materaniro no kubwiriza abantu kugirango bazabone ubuzima bw'iteka.Abibera mmu byisi gusa,imana ibita ABANZI bayo,bityo bakazarimbuka ku munsi w'imperuka (Yakobo 4:4). Kanda hano umusubize


text:
ISOMO RYA MBERE
Igitabo cy’Umuhanuzi Izayi(Iz 55, 10-11)
Uhoraho aravuze ati 10«Nk’uko imvura n’urubura bimanuka ku ijuru ntibisubireyo bitabobeje ubutaka, bitabumejejeho imyaka kandi ngo biyikuze, ngo bihe umubibyi imbuto n’ifunguro rimutunga, 11ni na ko ijambo risohotse mu munwa wanjye ritangarukaho amara masa, ritarangije ugushaka kwanjye ngo risohoze icyo naritumye.»
ZABURI (Zab 65 (64), 10a-d, 10e-11, 12-13, 12b.14)
Inyik/ Nyagasani, wasuye isi uyuhira amazi,
uha umugisha imbuto zayo.
Wasuye isi uyuhira amazi,
maze uyigwizamo uburumbuke butagira ingano.
lmigezi y’Imana isendereye amazi,
maze ugategurira abantu imyaka ibatunga.
Dore uko utegura ubutaka :
uyobora amazi mu mayogi, ugasanza amasinde,
ukagusha imvura y’umurindi ngo ibworoshye,
maze ugaha umugisha umbuto zimeramo.
Umwaka uwusoza uwuhunda ibyiza byawe,
aho unyuze hose hagasigara uburumbuke buteye ubwuzu.
Ubwatsi bw’amatungo buratohagira mu butayu,
utununga ugasanga duteye ubwuzu.
Aho unyuze hose hasigara uburumbuke buteye ubwuzu,
inzuri zikanyanyagiramo amashyo arisha,
N’imibande ikazimagizwa n’imyaka yeze.
Nuko byose bigasabagizwa n’ibyishimo bikaririmba.
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 8, 18-23)
Bavandimwe, 18koko rero nsanga amagorwa y’igihe cy’ubu ngubu atagereranywa n’ikuzo rizatugaragarizwamo. 19Ndetse n’ibiremwa byose birarekereje ngo birebe igaragazwa ry’abana n’Imana : 20n’ubwo ibyo biremwa bitagifite agaciro, atari ku bushake bwabyo, ahubwo ku bw’Uwabigennye atyo, biracyafite amizero. 21Kuko n’ibyaremwe ubwabyo bizagobotorwa ingoyi y’ubushanguke, maze bigasangira ubwigenge n’ikuzo by’abana b’lmana. 22Tuzi neza ko na n’ubu ibiremwa byose binihira icyarimwe, nk’ibiri mu mibabaro yo kuramukwa. 23Nyamara si byo byonyine, ndetse natwe abahawe Roho Mutagatifu ho umuganura, turaganyira mu mutima dutegereje kugirwa abana b’Imana, ugucungurwa kw’imibiri yacu.
IBANGONDIRIMBO RIBANZIRIZA IVANJILI (Mt 13, 4.23)
Alleluya Alleluya.
Umubibyi yasohotse ajya kubiba lnkuru Nziza.
Hahirwa abakira iyo Nkuru Nziza ikera imbuto nyinshi.
Alleluya.
IVANJILI
+ Matayo (Mt 13, 1-23)
1Uwo munsi Yezu ava imuhira, maze yicara ku nkombe y’inyanja. 2Abantu benshi bamuteranira iruhande bituma ajya kwicara mu bwato, naho rubanda rwose ruhagaze ku nkombe. 3Ababwirira byinshi mu migani ati « Umubibyi yavuye iwe ajya kubiba. 4Nuko igihe abiba imbuto zimwe zigwa iruhande rw’inzira, inyoni ziraza zirazirya. 5Izindi zigwa mu rubuye ntizahasanga igitaka cyinshi, nuko zimera vuba kuko igitaka cyari gike; 6izuba rivuye zirashya, ziruma kuko zitari zifite imizi.7Izindi zigwa mu mahwa, amahwa arakura, nuko arazipfukirana. 8lzindi zigwa mu gitaka cyiza, nuko zera imbuto, imwe ijana, indi mirongo itandatu, indi mirongo itatu. 9Ufite amatwi niyumve !»
10Abigishwa baramwegera baramubaza bati «Igituma ubabwira mu migani ni iki ?» 11Arabasubiza ati « Mwebweho mwahawe kumenya amabanga y’lngoma y’ijuru ; naho bo ntibabihawe. 12Kuko ufite byinshi ari we uzongererwa agakungahara ; naho ufite bike n’icyo yari afite bazakimwaka. 13Ni cyo kintera kubabwirira mu migani kuko bareba ntibabone, batega amatwi ntibumve kandi ntibasobanukirwe. 14Bityo ubuhanuzi bwa lzayi bubuzurizwaho ngo ‘Kumva muzumva, ariko ntimuzasobanukirwa ; kureba muzareba, ariko ntimuzabona. 15Kuko umutima w’uwo muryango unangiye, bipfutse amatwi bahunza n’amaso bagira ngo batabona, bagira ngo batumva, bagira ngo umutima wabo udasobanukirwa, bakisubiraho nkabakiza !’ 16Mwebweho amaso yanyu arahirwa kuko abona, n’amatwi yanyu arahirwa kuko yumva. 17Ndababwira ukuri : abahanuzi benshi n’intungane nyinshi bifuje kubona ibyo muruzi ntibabibona, kumva ibyo mwumva ntibabyumva !
18Mwebweho rero nimwumve icyo umugani w’umubibyi uvuga. 19Umuntu wese wumva ijambo ry’lmana ariko ntaryiteho, ameze nk’imbuto yabibwe iruhande rw’inzira : Sekibi araza akamukuramo icyari cyabibwe mu mutima we. 20Imbuto yabibwe mu rubuye, isobanura umuntu wumva ijambo ako kanya akaryakirana ibyishimo, 21nyamara ntirimucengeremo ngo rimushingemo imizi kubera ko ahora ahindagurika ; iyo hadutse amagorwa cyangwa ibitotezo bitewe n’iryo jambo, agwa ako kanya.
22Naho imbuto ibibwe mu mahwa, yo isobanura umuntu wumva neza ijambo, ariko imihihibikano y’isi n’ibishuko by’ubukungu bigapfukirana iryo jambo rigapfa ubusa. 23Hanyuma imbuto ibibwe mu gitaka cyiza, isobanura uwumva ijambo akaryitaho : uwo arera akabyara imbuto, umwe ijana, undi mirongo itandatu, undi mirongo itatu.»


text:
1 Ingoma 4:9 - Yabesi yarushaga bene se icyubahiro, kandi nyina yamwise Yabesi kuko yavuze ati"Namubyaranye agahinda." Yabesi atakambira Imana ya Isirayeli ati"Icyampa ukampa umugisha rwose, ukagura imbago yanjye kandi ukuboko kwawe kukabana nanjye, ukandinda ibyago ntibimbabaze." Nuko Imana imuha ibyo yasabye.
Nyuma y’uko ku munsi w’ejo twatangiye amasengesho y’iminsi 21 asoza uyu mwaka, nabyukanye ijambo ryitwa "Kuva mu bintu tumenyereye". Ubwo turimo kuganira ku "Gihe cyo kwambuka"- "Crossing over", nasanze imwe mu ndwara abakristo barwaye ari akamenyero. Kumenyera ibyo umuntu yisanzemo n’ibyo arimo.
Kugira ngo wambuke hakurya ugomba kumva ko utagikeneye kuba aho uri. Nyamara abantu benshi banyuzwe n’aho bari. Ibi birababaje kuberako "icyiza" tumenyereye ari cyo mwanzi "w’ibyiza bihebuje" ugomba kugeraho. Umuntu aririmba indirimbo imwe yakundwa akanyurwa, yatangira Itorero ryagenda neza akanyurwa, yarangiza Bachelor’s Degree akanyurwa, akumva yarize cyane...
N’ubwo Yabesi yarushaga bene se icyubahiro, ntiyanyuzwe n’urwego ariho. Ahubwo yaharaniye kururenga! Akora amasengesho agamije guhindura ubuzima arimo, agerageza gutera imbere. Yamenye ko iterambere ry’umuntu ridapimirwa ku bandi, ku bo baturanye...iterambere nyaryo ryawe uripimira kuri wewe...Iyo ujya gutera imbere, ureba uko wowe wa none atandukanye na wowe w’ejo hashize; ugatekereza icyo wakora ngo wowe w’ejo hazaza arute wowe wa none. Ikibabaje n’uko mu bashumba dufite abantu bipimira ku bo barikumwe, abahanzi bipimira kubo barikumwe...ushobora kuba number 1 mu gace utuyemo (akarere, umujyi, igihugu ) ariko utari ku rwego rwawe...kuko urwego rwawe rureberwa kuri wowe mu gihe urimo no mu bushobozi Imana yaguhaye.
Ndashaka kwambuka...ndashaka kwaguka, hari ibyo nshaka kurenga! Hari imbago ngomba kurenga...Ibi nibyo Yabesi yafashemo umugambi, Imana irabisohoza. Ufite uwuhe mugambi? Ni ibiki ushaka kurenga? Ni ibiki wambuka?
Hari ibintu ndambiwe: akamenyero n’ibimenyerewe...amateraniro asanzwe, indirimbo zisanzwe, gospel singers basanzwe, abashumba basanzwe...abanyamasengesho basanzwe...abakristo b’izina... Ku bantu dufatanije mu masengesho mu Itorero, dusabire Itorero ngo rive mu BIMENYEREWE, tuve muri CONFORT ZONE kugirango tugere aho Imana idushaka kandi ishobora kutugeza!
Mugire umunsi mwiza mwese!
Dr Fidèle MASENGO, Foursquare Church Kimironko masengof@yahoo.fr


text:
Yesaya 45 ;1-2 Ibi ni byo Uwiteka abwira Kuro, uwo yimikishije amavuta ati"Ni we mfashe ukuboko kw’iburyo nkamuneshereza amahanga ari imbere ye, kandi nzakenyuruza Abami kugira ngo mukingurire inzugi, kandi n’amarembo ntazugarirwa. Nzakujya imbere ahataringaniye mparinganize, nzamenagura inzugi z’imiringa, n’ibihindizo by’ibyuma nzabicamo kabiri.
Imana yavuze kuri Kuro asigaje imyaka 113 ngo avuke, ivuga ko imwimikishije amavuta, ivugako azayubakira urusengero ntakiguzi ahawe.
Yesaya 44:28 Kandi avuga ibya Kuro ati ’Ni umushumba wanjye, azasohoza ibyo nshaka byose.’ Akavuga iby’i Yerusalemu ati ’Hazubakwa’, kandi avuga iby’urusengero ati ’Urufatiro rwawe ruzashyirwaho.’ "
Hari umugabo witwa Astage akaba yari afite umukobwa w’ikinege witwa Mandane maze arota amazi adendeje aho umukobwa we Mandena yari ahagaze, ayo mazi yuzura igihugu cyose abirota inshuro 2, abaza abanyabwenge iby’izo nzozi bamubwira ko umwana uzabyarwa n’uwo mukobwa we ari we uzigarurira ibihugu byinshi, maze agambirira kutazashyingira umukobwa we muri icyo gihugu cye kuko yari atinye ko umwuzukuru azamukura kubutegetsi.
Nyuma umukobwa we ashaka igikomangoma cyo mu gihugu cy’ubuperesi iwabo bamenya ko atwite bamutumaho ngo azaze kubyarira iwabo se, asaba ko bamuzanira umwuzukuru kugira ngo abe ari we umusuhuza ubwambere ntibamenya icyo agendereye akimufata amuhereza umutware we witwa Harpagus ngo amwice, atuma k’umukobwa we ko yabyaye umwana upfuye kandi ko bahise bamushyingura. Umukobwa we arahaguruka asanga umugabo we aramubwira ati data niwe umpekuye nyuma wamutware abonye uko wa mwana arimwiza atinya kumwica nawe amuha umushumba wabo ngo azamwicire mw’ishyamba aho aragira umukumbi.
Bene data niba Imana hari icyo yakuvuzeho ntacyo uzaba kitarasohora kuko icyo yanditse yaracyanditse, nticyavanwaho n’umuntu, n’inzangan, n’ishyari. Hoya kuko icyo yavuze yarakivuze.
Nyuma wa mushumba ageze iwe asanga umugore we amaze kubyara umwana arapfa aramubwira ati reka dushyingure uyu maze uyu bampaye kwica ariwe turera KURO abaho gutyo arererwa mu bashumba.
Nyuma y’imyaka cumi n’ibiri bari gukina ibya gisirikare n’abandi bana batora ababakuriye bamugira Komando wabo, bari gukina umwana umwe yica amategeko cyangwa amabwiriza bagenderagaho akubita wa mwana amugirira nabi ikirego kigera I bwami, bahamagaza umwana na se umwami atanga itegeko ko uwo mwana yicwa se asaba imbabazi biranga umwana abaza umwami ati ngiye guhorwa umuntu wishe itegeko ati kandi mubantoye n’uyu mwana arimo kandi ari mubashyizeho ayo mategeko none icyo umpora ni iki?
Umwami atangazwa n’ubwenge bw’uwo mwana ahamagaza se kugira ngo bamenye iby’uwo mwana neza, nawe ahageze amutekerereza amava n’amavuko y’uwo mwana aramwerurira ko ari umwuzukuru we. Niko guhamagaza wa mukobwa we amuha umwana we iwabo baranezerwa ageze iwabo ariga ibigendanye n’igisirikare, arakomera, aza kuba ukomeye yigarurira ibihugu byinshi atera sekuru na cya gihugu cye arakigarurira acyomeka ku bindi nk’uko Imana yari yabivuze.
Nababwiye ngo niba ufite icyavuzwe n’Imana umeze nk’umuntu ufite amafaranga kuri konte nubwo yaba iborotse ariko iri mw’izina ryawe aho izafungurirwa ni iyawe.
Uyu munsi ndagira ngo nkubwire ko icyo Imana yanditse ku buzima bwawe yaracyanditse cyangwa icyo yavuze yarakivuze, nubwo abanzi bahagurukira kukurwanya ntacyo uzaba kuko nta jambo Imana ivuga ngo rihere.
Muribuka igihe Yesu abambwa, banditse hejuru ye ngo ni Umwami w’abayuda, basaba ko bandikaho ngo ni uwigize umwami w’abayuda ariko Pilato arabahakanira ati oya icyo nanditse nacyanditse. Yohana 19:19-22
Humura nubwo ubona bikomeye iyavuganye nawe niyo kwizerwa, tuza nubwo ubona ko bitinze bizasohora iyakubwiye ntibeshya, ntiyivuguruza kandi manda yayo ntirangira ngo wenda ugire ubwoba ngo izashira idasohoje ibyo yakubwiye humura tuza umutima kuza ko biraje. Imana ishimwe cyane, Amen.


text:
ISOMO RYA 14
Ubwami buzategeka isi yose
Ese ubwo Bwami urabuzi?— Yee, ni Ubwami bw’Imana buzahindura isi paradizo. Ese urumva ushaka kumenya byinshi ku byerekeye ubwo Bwami?—
Ubwami bwose bugira umwami. Kandi umwami ategeka abaturage bo mu gihugu cye. None se uzi Umwami w’Ubwami bw’Imana?— Ni Yesu Kristo. Aba mu ijuru. Vuba aha azaba Umwami w’abantu bose bazaba bari ku isi! Ese utekereza ko tuzishima igihe Yesu azaba ari Umwami utegeka isi yose?—
Ni iki wifuza cyane kuzabona muri Paradizo?
Tuzishima cyane! Muri Paradizo, abantu ntibazongera kurwana cyangwa kujya mu ntambara. Abantu bose bazaba bakundana. Nta muntu uzongera kurwara cyangwa gupfa. Abatabona bazareba, abatumva bazumva kandi abadashobora kugenda bazabasha kwiruka no gusimbuka. Abantu bose bazabona ibyokurya bihagije. Kandi n’inyamaswa zizabana amahoro hagati yazo, kandi zizaba incuti zacu. Abapfuye bazazuka. Benshi mu bagabo n’abagore wamenye muri aka gatabo, urugero nka Rebeka, Rahabu, Dawidi na Eliya na bo bazazuka! None se wifuza kuzahura na bo nibazuka?—
Yehova aragukunda kandi yifuza ko wishima. Nukomeza kwiga ibyerekeye Yehova kandi ukamwumvira, uzabaho iteka muri paradizo nziza cyane! Ese ibyo ni byo wifuza?—


text:
Indwara yo kwibagirwa nkuko tubikesha urubuga www.huffingtonpost.com ni indwara ikomeje kugariza benshi mu baturage batuye isi, aho usanga hari abatibuka aho bashyize ibikoresho, bamwe bakibagirwa aho bataha mu gihe hari aho bavuye, abandi bakibagirwa gahunda bagiranye n’abandi; rimwe na rimwe ukaba wakibagirwa ibyo wabwiwe cyangwa se ibyo wavuze.
Abantu benshi bakunze kugira iyi ndwara yo kwibagirwa usanga batazi ikiyibatera kandi bakaba batazi ko yavurwa igakira.
Nkuko bizwi ko iyi(...)
Indwara yo kwibagirwa nkuko tubikesha urubuga www.huffingtonpost.com ni indwara ikomeje kugariza benshi mu baturage batuye isi, aho usanga hari abatibuka aho bashyize ibikoresho, bamwe bakibagirwa aho bataha mu gihe hari aho bavuye, abandi bakibagirwa gahunda bagiranye n’abandi; rimwe na rimwe ukaba wakibagirwa ibyo wabwiwe cyangwa se ibyo wavuze.
Abantu benshi bakunze kugira iyi ndwara yo kwibagirwa usanga batazi ikiyibatera kandi bakaba batazi ko yavurwa igakira.
Nkuko bizwi ko iyi ndwara yo kwibagirwa ari indwara ikunze kwibasira ubwonko ku buryo bimubera imbogamizi yo kutibuka ibyakubayeho byose mu gihe runaka cyaba gito cyangwa kinini.
Iyi ndwara iterwa no kuba ufite uburwayi mu mutwe nko kuba waba warahohotewe, kuba waragize ihahamuka cyangwa wagira ihahamuka.
Kunywa inzoga nyinshi n’ibiyobyabwenge nk’itabi ry’urumogi, mugo cyangwa se ibindi biyobya bwenge.
Akenshi ngo iyi ndwara ishobora guterwa no kuba wakoresheje ubwonko bwawe cyane mu mitekerereze bigatuma bunanirwa bikanaba byakuviramo kwibagirwa bya hato na hato.
Ese ni ibihe bimenyetso byakwereka ko urwaye indwara yo kwibagirwa?
Kwibagirwa bishobora guterwa na bimwe mu bimenyetso bikurikira
Kwibagirwa mu gihe gito ukimara gukora ikintu
Gutekereza ibintu biterekeranye n’ibyo washakaga gutekereza
Kwibuka ibicebice by’ibintu
Kwibagirwa bya hato na hato cyangwa burundu ibyo wariwerekejeho ubwonko
Kugira urwikekwe mu mitekerereze
Kwibagirwa icyo warugiye gukora cyangwa se ibyo wabonye.
Ese ni iki wakora kugira ngo iyo ndwara yo kwibagirwa uyikire?
Byinshi mu byo wakora kugira ngo wirinde iyi ndwara ni:
Ugukora imyitozo ngorora mubiri buri gitondo na buri mugoroba bituma amaraso anyura mu mitsi yo ku bwonko atembera neza ukabasha gutekereza uko bikwiye.
Kunywa isukari iringaniye bifasha ubwonko gukora neza, bigatuma umuntu abasha gutekereza neza.
Kugira ikiruhuko kingana nibura n’amasaha abiri kugira ngo igifu kibashe kugogora neza ibyo uba wariye
Kugira isuko yo ku mubiri cyangwa ku myambaro kuko bituma uruhu ruhumeka neza bigasha ubwonko gutekereza neza no kwibuka ibyabaye.
Gufata umwanya uhagije ugatekereza ku byo ugiye gukora cyangwa ku byo uzakora mu gihe kizaza.
Iyi ndwara yo kwibagirwa iravurwa igakira mu gihe wayivuje cyangwa mu gihe ukurikije izi nama uhawe.
www.huffingtonpost.com
indwara ikomeje kugariza benshi mu baturage batuye isi
Yanditswe na Jean Damascene Bizimana/Muhabura.rw
Thanks designed for sharing such a fastidious opinion, piece of writing is pleasant, thats why i have read
it completely
My homepage ... reddit.com
Ahaa, its pleasant dialogue regarding this post here at this webpage, I have read all that, so now me
also commenting at this place.
Also visit my web blog - Ian Andrews Leaf; Martin,


text:
I Muyumbu ya Rwamagana bakoze igiterane mpuzamadini cyo gusengera abarokotse Jenoside
Abaturage ba Muyumbu bakabakaba ibihumbi bibiri ejo biriwe mu gikorwa cyo kuremera abarokotse Jenoside mu Murenge wa Muyumbu, babafasha imirimo yo gusana inyubako babamo, gukorera imyaka bafite mu mirima, gukora More...
Rwanda | Umudugudu wa Nyarucyamu III wakoreye umuturage ikarita izajya imufashwa kubahiriza imihigo y urugo
Nyarucyamu ya gatatu ni umwe mu midugudu yo mu kagari ka Gahogo mu murenge wa Nyamabuye ho mu karere ka Muhanga, Uyu mudugudu wiremeye amakarita yo gufasha abawutuye kubahiriza imihigo ya buri rugo kuko ngo ifasha More...


text:
Iyi University iherereye mu mujyi wa Beijing, in Haidian district ikaba ariyo ikomeye mu Gihugu cy’Ubushinwa ijya igira iserukiramuco (Festival) riba rihuje abanyeshuuri baturuka mu mihanda yose biga muri ryitwa “Peking University International Culture Festival”. Iserukiramuco ry’uyu mwaka rikaba ryaye kuri uyu wa gatandatu ku wa 20/10/2013. Muri iryo Serukiramuco Abanyeshuri b’u Rwanda biga muri iryo shuri babifashijwemo na Ambasade y’u Rwanda mu Gihugu cy’Ubushinwa,nabo bari babyitabiriye mu rwego rwo kugaragariza abanyeshuri bagenzi babo umuco w’Igihugu cyabo. Bagaragaje byinshi biranga umuco nyarwanda, bagaragaza intwari z’u Rwanda, umuco gakondo, ndetse n’ibikorerwa mu Rwanda muri iki gihe ari na ko basobanuriraga abanyamahanga aho u rwanda rugeze rwiyubaka ndetse n’inzira rwatangiye yo kwigira (self-relience) yatangijwe na Nyakubahwa Perezida wa Repubulika y’u Rwanda. Tubibutse ko iri shuri ryatangiye mu mwaka w’1898, rikaba ari ryo ryabaye ishuri rikuru rya mbere mu Gihugu cy’ Ubushinwa (First University in China). Marcel BAHIZI umwanditsi wacu i Beijing.
Muri iryo Serukiramuco Abanyeshuri b’u Rwanda biga muri iryo shuri babifashijwemo na Ambasade y’u Rwanda mu Gihugu cy’Ubushinwa,nabo bari babyitabiriye mu rwego rwo kugaragariza abanyeshuri bagenzi babo umuco w’Igihugu cyabo.
Bagaragaje byinshi biranga umuco nyarwanda, bagaragaza intwari z’u Rwanda, umuco gakondo, ndetse n’ibikorerwa mu Rwanda muri iki gihe ari na ko basobanuriraga abanyamahanga aho u rwanda rugeze rwiyubaka ndetse n’inzira rwatangiye yo kwigira (self-relience) yatangijwe na Nyakubahwa Perezida wa Repubulika y’u Rwanda.
Tubibutse ko iri shuri ryatangiye mu mwaka w’1898, rikaba ari ryo ryabaye ishuri rikuru rya mbere mu Gihugu cy’ Ubushinwa (First University in China).
Marcel BAHIZI umwanditsi wacu i Beijing.


text:
Burera: Abarangije ayisumbuye bari mu itorero batezwe ho guhindura u Rwanda Paradizo
Guverineri w’intara y’amajyaruguru arasaba Intore z’urubyiruko rw’abarangije amashuri yisumbuye guhorana umutima w’ishyaka no gukunda igihugu cy’u Rwanda bagakomeza kugihindura mo Paradizo kuko aribo bayobozi b’ejo hazaza.
Tariki ya 06/12/2012 ubwo Bosenibamwe Aimé yatangizaga itorero ry’abarangije amashuri yisumbuye bo mu karere ka Burera bateraniye i Nkumba, yabwiye abari muri iryo torero ko u Rwanda rugeze kure rwihesha agaciro mu ruhando mpuzamahanga nyuma yo kuva mu bibazo bikomeye.
Yakomeje ababwira ko igihe kigera ku byumweru bitatu bazamara muri iryo torero bagomba kuzahavana umutima wo kwitangira igihugu kugira ngo gikomeze gitere imbere kuko n’abakitangiye bakakigeza aho kigeze ubu bari urubyiruko nkabo.
Guverineri Bosenibamwe yabwiye izo ntore ko ibibazo u Rwanda ruhura nabyo bagomba kwiga babizi kandi babifite mu mitima yabo kugira ngo bazabashe guhangana nabyo.
Agira ati “Ibyo muziga byose biraganisha aho ngaho…gukunda igihugu, kucyitangira, kugihindura igihugu gikomeye cyane. Aho wajya hose ukumva ufite ishema nk’uko bimeze ubungubuâ€.
Akomeza avuga ko ari ngombwa kubaka umuco wo gukunda igihugu mu rubyiruko rw’u Rwanda kugira ngo bazakomereze aho abayobozi b’iki gihe bazaba bageze mu guteza imbere u Rwanda.
Guverineri w’intara y’amajyaruguru yongera ho ko Itorero ry’igihugu ryatangijwe na Perezida w’u Rwanda Paul Kagame. Aho abanyarwanda bigiramo indangagaciro na kirazira by’umuco nyarwanda.
Ibyo byose byigirwa mu itorero bigamije kubaka umunyarwanda mushya ukomeye ku gihugu cye, watanga n’ubuzima bwe n’amaraso ye kubera igihugu cye nk’uko Guverineri w’intara y’amajyaruguru yabisobanuriye abanyeshuri bari mu itorero i Nkumba.
Yakomeje ababwira ko bafite ubutumwa bukomeye bwo gukomeza guhindura u Rwanda mo paradizo. Abarangije amashuri yisumbuye bari muri iryo torero nabo bemeza ko biteguye gukorera u Rwanda mu buryo bushoboka.
Akarere ka Burera gafite urubyiruko rurangije amashuri yisumbuye ruri mu itorero rugera ku 1039. Bagabanyijwe mu ma site atatu. Barimo 464 bari i Nkumba, 322 bari muri TTC Kirambo na 253 bari muri E.S.Kirambo.


text:
Uwo mutwe wari ugizwe n’abana baje kuvamo abarashi b’abakogoto, bakiratwa ubutwari nka Rukara rwa Bishingwe wanze gusuzugurwa n’abakoloni.
Amateka y’Ingangurarugo
Ingangurarugo ni umutwe w’abana bakuranye n’umwami Kigeli IV Rwabugili atarimikwa acyitwa Sezisoni. Igitabo ‘Ingoma ya Kigeli VI Rwabugili na Nyirayuhi Kanjogera’, kigaragaza ko mu bwana bwe uyu Mwami yaranzwe no gukunda intambara, kuko yagabaga udutero afatanije n’urungano rwe bakanyaga inka.
Abenshi bumva Ingangurarugo nk’umwe mu mitwe y’ingabo waremwe ku ngoma ya Rwabugili. Nyamara ngo wabonye izuba ku ngoma ya Mutara II Rwogera se wa Rwabugili.
Mu bwana bwe, Rwabugili yabyirukiye kwa Nyirakuru, Umugabekazi Nyiramavugo Nyiramongi, abyirukana n’abana 30 bo mu kigero cye yari ahatse.
Ab’inkoramutima muri abo bana bari Bisangwa bya Rugombituri na Mugugu wa Shumbusho. Amateka avuga ko bajyaga babumba inka mu byondo, Sezisoni (Rwabugili) akazibagabira nkuko abakuru bagabiranaga inka.
Nk’abandi bana bose, aba nabo bakoraga imirimo bakitabira n’imikino y’abato. Birirwaga bahiga inyoni ndetse bakarushanwa no kurasa uruti (kumasha) bifashishije uduheto duto twa cyana.
Abakuru bitegerezaga amashagaga y’abo bana, batangariraga uburyo ari abakogoto; abahanga b’umuheto (mu kumasha). Sezisoni n’urungano rwe batangiye kujya bitabira ibitaramo i Bwami, bakumva aho abahungu birahira umwami cyangwa ababagabiye.
Baje gusobanuza abakuru impamvu umuntu yirahira undi, babimenye bahindukirana Sezisoni wari umeze nk’ubahatse bamusaba kuzabagabira, ariko ababwira ko nta mashyo atunze.
Bafashe iya mbere begera Umwami Rwogera bamubaza igihe azagabirira umuhungu we Sezisoni ngo nawe abonereho abagabire bajye bamwirahira. Yababwiye bigezo (ashyenga) ko niba bashaka inka bakagombye kujya kwinyagira izabo mu gihe bumva ko ari intwari.
Abana banyanze inka Umwami Rwogera arumirwa
Abana banogeje umugambi maze bagaba igitero ku ishyo ry’Umwami Rwogera ryitwaga Intarama za Rwogera. Muri icyo gitero barasanye n’abashumba bazirindaga barabanesha inka bazihata ikibando.
Mu gihe gito bari basesekaye ku karubanda ibyivugo ari byose ab’ibwami bati “Izi Ngangurarugo tuzicitse dute?” babise iryo zina ‘Ingangurarugo’ kuko arizo ngabo zubahutse kugangura urugo rw’umwami. (’Kugangura’ ni ugutera intugunda cyangwa akaduruvayo).
Umwami Rwogera yashatse kurakarira abo bana maze abatware bamwumvisha ko ari we wabahaye uburenganzira maze bose abagabira inka zibakwiriye.
Ku bw’ubutwari bwakomeje kuranga izo Ngangurarugo, Sezisoni amaze kwima agafata izina rya Kigeli IV Rabugili, yafashe wa mutwe awugira umutwe ndangangoma ye ; ni ukuvuga ingabo zihariye z’umwami, zongewemo izindi.
Ubutwari bwa ’Bisangwa bya Rugombituri’
Bisangwa yari afite se witwaga Rugombituri, agahungu katoraguwe n’Umwami Gahindiro kamerewe nabi, kakazahurwa n’ibiryo byagoye umwami kubimenya byitwa ’ituri’, ari naho yakomoye iryo zina ‘Rugombituri’.
Mu mateka y’u Rwanda hari imvugo yagiraga iti ‘umwami ntiyica, hica rubanda’. Umwami Kigeri IV Rwabugili nawe yavuzweho gutanga bamwe mu bantu babaga baregeye umwami ngo bicwe.
Hari amakuru avuga ko umunsi umwe, umwana yabajije Rwabugili ati “Ese kuki ukunda kwica? Rwabugili aramusubiza ati "Si ibi bigabo se bindegera? Rwabugili aravuga ati “Ngaho utari Wandegera umuntu nahaguruke", abandi baryumaho bakomeza baricara, nyamara Bisangwa bya Rugombituri arahaguruka kuko nta muntu yari yakamuregera mu mateka ye, asangira n’umwami ku nzoga y’imihigo.
Iherezo rya zimwe mu Ngangurarugo
U Rwanda ni kimwe mu bihugu bitigeze byishimira gukolonizwa, mu kwihagararaho rwagerageje kurwana n’abakoloni bari bitwaje intwaro zirimo imbunda zirasa amasasu, mu gihe ingabo z’u Rwanda z’icyo gihe zarwanishaga imiheto yatamikwaga imyambi ndetse n’amacumu.
Ingangurarugo zafatwaga nk’intwari icyo gihe zagiye ku rugamba rwo kurwanya abakoloni. Rutalindwa wari Umwami w’u Rwanda, yakiriye intumwa yoherejwe n’umutware Rwabirinda wategekaga mu Kinyaga aje kumubwira ko i Cyangugu abazungu bahateye bakaba bashinze ibirindiro i Shangi. Rutalindwa ngo yahise akoresha inama igitaraganya yari ikoraniyemo abatware bakuru kugira ngo barebe icyo bakora.
Uwitwaga Rwangampuhwe rwa Nkangura, niwe wategekaga ingabo zitwa Abakeramihigo. Uyu rero ngo yabasabye ko batagomba kwibeshya ngo bajye kurwana n’abazungu kuko na Rwabugili ubwe ngo yari yaravuze ko ntawe ujya abarwanya.
Ibi ariko Kabare na Rutishereka barabyanze bavuga ko badakwiye kugendera ku byo Rwabugili yakoze ahubwo basaba ko bagomba gutabara mu maguru mashya kuko igihugu cyari cyatewe.
Biteguye kujya ku rugamba muri Nyakanga 1896 nk’uko bigaragara mu gitabo cya Luis de Lacger cyitwa “Le Rwanda ancient et moderne.”
Nshozamihigo mwene Rwabugili yagizwe umugaba wacyo aherekejwe na bamwe mu bakomeye nka Muhigirwa na Bisangwa bya Rugombituri.
Iki gitero cyahitanye Abanyarwanda batabarika bari bagitabayemo, kuko abazungu barashishaga imbunda. Mu baguyeyo harimo na Bisangwa bya Rugombituri na Mugugu wa Shumbusho naho Muhigirwa we arakirokoka kuko yabonye byakomeye agakiza amagara ye.
Abanyarwanda bakubiswe incuro maze i Bwami bayoboka ku neza hakoreshejwe inzira y’imishyikirano hagati y’impande zombi. Mu rwego rw’imishyikirano ku ruhande rw’u Rwanda, hoherejwe Rwabirinda na Rwidegembya bajya gutwara i Shangi mu izina ry’abazungu,maze abazungu nabo ngo boherereza umwami impano zirimo imyenda ariko amakuru akavuga ko umwami yanze kuyambara bakayijugunya mu Kanyaru.


text:
Mukampeta, umugore w’imyaka 46 y’amavuko ufite abana 7, aravuga ko Girinka Munyarwanda yamubereye umusemburo w’iterambere, aho yabagaho mu buzima agereranya n’ubw’abana bo ku muhanda.
Uyu mupfakazi avuga ko ubuhamya bwe na we abizi ko bitoroshye kubwizera, kuko ntawe bidatangaza kumva ko yavuye mu buzima bushaririye akaba amaze kwigeza kuri byinshi, kubera gahunda ya Girinka.
“Hari abazumva ibyo nakubwiye bakagira ngo wenda hari uwantumye kubikubwira kandi bidahari, ubishoboye waza nkakujyana mu rugo ukabyirebera ukarushaho kubisangiza Abanyarwanda ubihagazeho, nshaka ko na nyakubahwa Kagame abona ko gahunda ye njye hari aheza imaze kungeza, rwose igore uze njye kukwereka!”
Umunyamakuru yemeye kujyana n’uwo mubyeyi mu rusisiro atuyemo ruherereye neza munsi y’Ikirunga cya Bushokoro, maze bafata urugendo rw’isaha n’amaguru burira umusozi berekeza mu Mudugudu wa Musingi, Akagari ka Kaguho, Umurenge wa Kinigi, Akarere ka Musanze mu Majyaruguru y’u Rwanda.
Dore ikiganiro Mukampeta yasangije Izubarirashe.rw ubwo twamusuraga iwe mu rugo akatugaragariza uburyo inka yahawe muri gahunda ya Girinka imaze kumuhindurira amateka…
Wahoze umbwira ko inka wahawe muri gahunda ya Girinka hari ahantu heza cyane imaze kukugeza, ubundi mbere utarayibona wari ubayeho ute?
Nabaga mu kantu kameze nk’inzu ariko atari inzu; kari akazu kubakishije ibyatsi kandi gasakaje ibyatsi. Kurya byari bingoye; ntabwo nabonaga ibiryo byo guha abana, nabonaga ibiryo ari uko mvuye gukorera rubanda, byansabaga guca incuro!
Nkambara ari uko mvuye gukorera rubanda, nkabwirirwa nkaburara hamwe n’urubyaro rwanjye rwose (…) mbese nabarizwaga muri cya cyiciro bitaga icy’abahanya cyaje guhinduka icyiciro cya mbere cy’ubudehe, nabonaga ubuyobozi nkirirwa ndi kwiruka kugira ngo batamfata nkihishahisha kubera ko ntatanze mitiweli.
Ibyo uvuze byaje guhinduka gute?
Byose byahinduwe n’inka nahawe na Perezida Kagame muri gahunda ya ‘Girinka’; iyo gahunda igitangira hano iwacu ni njye bahereyeho, bampaye inka ndayiragira, inka imbyarira inyana, icyo gihe yakamwaga litiro itanu[eshanu], amata abana bakanywa, nkagurisha, mbajyana mu ishuri, inka inkemurira ikibazo cya mitiweli (…) ubwo naje kwitura mugenzi wanjye muha ya nyana, nkomeza kuragira nyina; inka iza kubyara iyindi nyana, ya nyana ndayigurisha nkuramo amabati 31, ubu nubatse inzu, ikibazo cy’inzu cyarakemutse.
Tubwire uko waje kwitura!
Njye kubera ko inka bari bampaye yari inyana, yahise yima ikimara kumbyarira inyana, iyo nyana narayireze neza nyuma yo kumva amabwiriza twahawe ku kwitura, ubwanjye nashatse umukuru w’umudugudu ndamubwira nti ‘nshaka kwitura’, ubwo abayobozi bahise baterana habaho gutoranya undi muntu ukwiye inka nuko inka ndayitanga ubuyobozi buri kureba n’umukuru w’umudugudu ahari na zegitifu [umunyamabanga nshingwabikorwa] w’akagari n’uw’umurenge.
Ubuzima bwawe ubona bwarahindutse mu buhe buryo?
Iyo ntekereje ako kazu nabagamo, nkabona iyo nzu y’amabati 31 ihagaze, ndi kuva mu cyumba nkajya mu kindi, ndavugaga ngo ‘harakabeho ubuyobozi bwiza bw’igihugu’ kuko bwangiriye akamaro, nareba iki gitenge nambaye ntarambaraga igitenge nkavuga ngo ‘harakabeho ubuyobozi bw’igihugu bwazanye Girinka’ nareba uko natanze mituweli abana narabarwazaga bakirirwa mu buriri kubera ko ntatanze mitiweli, umwana ubu ari kurwara nkamujyana ku bitaro nta kibazo nkavuga ngo ‘harakabaho gahunda ya Girinka’
Watubwiye ko mbere wabarizwaga mu cyiciro cya mbere cy’ubudehe, ubu ho uri mu cya kangahe?
Ubu ndi mu cyiciro cya kabiri cy’ubudehe kandi mbere nari naraheze mu cya mbere!
Iyi nka yawe uyiha akahe gaciro?
Iyi nka yanjye nayise Inzirakurutwa kubera ko ikimara kugera iwanjye hari byinshi yangejejeho nari ntaragatunga bituma nyita iryo zina; ba bandi bagendaga bari kunkandagira ubu ntibakinkandagira kubera ko nabonye inzirakurutwa ubu nkaba mfite agaciro gakwiriye Umunyarwandakazi.
Nzi neza ko Girinka ari gahunda igamije gukura mu bukene abaturage bameze nk’uko najye nari meze ntarahabwa inka muri iyo gahunda (…) perezida wankuye mu bwigunge, nari mayibobo kandi ndi umubyeyi, ndamushimira aragahoraho! Aragahora ku ngoma! Azahore arategeka iteka ryose!
Ndashima Perezida Kagame wampaye inka nari ndi mu bwigunge; nta mwenda nagiraga, abana banjye ntibaryaga, sinabonaga mitiweli, inzu nari ndimo yaraturaga, ntabwo nabonaga umushyitsi ngo nifuze ko yaza iwanjye, ariko perezida akimara kumpa iyo nka iwanjye byose byarahindutse ubu rwose buri wese wahagera yavuga ati ‘iki gihugu gifite iterambere’ ngira ngo nawe urabibona!
Gahunda ya ‘Girinka’ irakomeje, ni iki wabwira abagenerwabikorwa bayo bashya?
Ikintu nabwira umuturage ugiye guhabwa iyi nka agomba kuyitaho; kugira ngo ibe yarangiriye akamaro ni uko nayiseho, njya ngaya abaturage bagenzi banjye bahabwa inka yamara kuyihabwa akajya kuyikoreshereza ibyo ashaka, akagenda akayigurisha amafaranga akirira bwa bukene bukagaruka mu rugo. Icyo gihe rero ntabwo aba yubahirije gahunda ya girinka, ahubwo niba uhawe inka agenda uyiragire, uziturire mugenzi wawe, nawe iwawe inka ikomeze kubayo, niho ubukene uzaba uri kuburandura!
Mu bikorwa by’iterambere, ni iki waduhamiriza uko umaze kwigezaho bitewe n’iyi gahunda ya Girinka?
Ntabwo nabonaga imbuto y’ibirayi, ariko ubu ngubu mpinga ibirayi ngahinga ibigori, ngahinga ibishyimbo mbese nta kintu kibuze iwanjye kubera iyo nka, ni yo mpamvu nayise ririya zina ‘inzirakurutwa’, ubu nta muntu unsumba mu kurya hano dutuye, inka ikigera iwanjye nahise mba umukire, nabaye umukire rwose Perezida Kagame yarankijije; wowe se uko ubibona urabona hari icyo mbaye?
Ubu mbasha kwigurira igisinde [umurima wo guhinga], ngahinga nkeza neza ubundi nkarya nkihaza kandi ngasagurira amasoko!
Intumbero ufite ni iyihe?
Icyo ntumbereye ni ukurushaho gutera imbere mu mibereho, nk’uko namaze kwikura mu cyiciro cya mbere cy’ubudehe ubu ho nshaka kuva mu cyiciro cya kabiri ndimo nkajya mu cya gatatu, nihaye gusa uyu mwaka ubundi umwaka utaha nkaba nageze mu cya gatatu, bizanshimisha kandi ndasaba n’abandi Banyarwanda kunyigiraho.
Murakoze!
Murakoze namwe kuba mwemeye kurira ikirunga mu kaza kwirebera uko inka nahawe na perezida Kagame imaze kungira umukire.


text:
Urwenya: Gahimandyarya
Gahimandyarya
Umuhungu : Hallo bite Cherie ! Muri week end ushobora kuboneka ?
Umukobwa : Sha ntago nzaboneka Tante afite ubukwe kuwa gatandatu kandi nzamwambarira.
Umuhungu : Basi ku cyumweru cherie !?
Umukobwa : Sweet harya ntago nakubwiye ko ku cyumweru dufite igiterane cyo guhimbaza, kandi ndi visi pezidante wa Korari, urumva sinasiba.
Umuhungu : Hmm,ahhh ! Ndumva utazaboneka pe ! Nari naguteguriye...
ka surprise tukajya gutembera i Gisenyi, tukajya gu shoppinga twa tuntu twose wansabye, tukajya no muri salon ugashyiraho ya misatsi wambwiye ukunda. None ndumva uhuze pe!
Umukobwa :: Sweet reka nzaze ejo kuwa 4 tujye Gisenyi turareyo, kuwa 5 no kuwa 6 tuze i Kigali, ku cyumweru tujye muri salon no muri Nakumat dushoppinge. Sibyo urabyumva ute Sweet?
Umuhungu : Hanyuma se ubukwe bwa Tante wawe ?
Umukobwa : Ntabwo sweet, ariko naweee !?
Umuhungu : Ku cyumweru se igiterane uzagisiba ?
Umukobwa : Ariko chou wabaye ute ?! Ubwo se wabifashe nk'ukuri ? Nikiniraga nagiraga ngo nkumve !Nta bukwe, nta giterane, nijye nawe! sibyo Sweety?
Umuhungu : Sawa urakoze ndakumvise nanjye nikiniraga nagiraga ngo nkumve.
Shyiraho Igitekerezo!
Subscribe to: Post Comments (Atom)


text:
ISOMO RYA MBERE
Isomo ryo mu ibaruwa yandikiwe Abahebureyi (Heb 12, 4-7.11-15)
Bavandimwe, 4ntimurarwana bigeze aho kuvushwa amaraso mu ntambara y’icyaha murimo, 5kandi mwiyibagije inama yabagiriwe kimwe n’abana ngo «Mwana wanjye, ntukange ko Nyagasani aguhana, cyangwa ngo ucogozwe n’uko agucyashye; 6kuko Nyagasani ahana abo akunda, agacyaha uwo yemereye kuba umwana we bwite.»
7Ububabare bwanyu bugenewe kubagorora, kandi lmana ibafata nk’abana bayo. Ni uwuhe mwana rero udakosorwa na se? 11Nanone nta we uhita ashimishwa n’igihano, ahubwo kiramubabaza; nyuma y’aho ariko, abo cyagoroye kibabyarira imbuto y’amahoro n’ubutungane. 12(Ni yo mpamvu handitswe ngo) « Nimukomeze rero ibiganza bidandabirana n’amavi ajegajega; 13kandi mutegurire ibirenge byanyu amayira agororotse», kugira ngo ucumbagurika adahinyagara, ahubwo akurizeho gukira. 14Nimuharanire kugirana amahoro n’abantu bose, no gutunga ubutungane kuko utabufite atazigera abona Imana. 15Muramenye ntihazagire n’umwe usaguka ku ngabire y’Imana, ntihazamere kandi muri mwe ingemwe isharira yabatera imidugararo, maze ikanduza imbaga yose.
ZABURI (Zab 103 (102),1-2,13-14, 17-18a)
Inyik/Impuhwe z’Uhoraho zikomerezwa abamutinya, ubuziraherezo.
Mutima wanjye, singiza Uhoraho,
n’icyo ndi cyo cyose gisingize izina rye ritagatifu!
Mutima wanjye, singiza Uhoraho,
kandi ntiwibagirwe na kimwe mu byo yaguhaye
Uko umubyeyi agirira ibambe abana be,
Ni ko Uhoraho agirira ibambe abamutinya;
koko azi neza icyo twabumbwemo,
akibuka ko turi umukungugu.
Naho impuhwe z’Uhoraho zikomerezwa abamutinya,
kuva iteka kuzageza iteka ryose,
n’ubutabera bwe bugahora ku bana
no ku buzukuru b’abakomeza lsezerano rye.
IBANGONDIRIMBO RIBANZIRIZA IVANJILI (Yh 10,27)
Alleluya Alleluya.
Nyagasani Yezu, uri Umushumba nyamushumba,
Twumva ijwi ryawe tukagukurikira.
Alleluya.
IVANJILI
+ Amagambo yo mu lvanjili ntagatifu uko yanditswe na Mariko (Mk 6, 1-6)
Muri icyo gihe, 1Yezu ajya mu karere k’iwabo, abigishwa be baramukurikira. 2Isabato igeze, atangira kwigishiriza mu isengero. Abenshi ngo bamwumve baratangara cyane bati «Biriya avuga byose abikura he? Buriya buhanga afite, na biriya bitangaza akora, abikomora he? 3Uriya si wa mubaji tuzi, mwene Mariya ; akaba umuvandimwe wa Yakobo na Yozeto, na Yuda na Simoni? Na bashiki be ntitubatunze?» Ibyo bibabera intandaro yo kumwanga. 4Yezu arababwira ati «Nta handi umuhanuzi asuzugurwa uretse mu gihugu cye, muri bene wabo, no mu rugo iwabo.» 5Ntiyashobora kuhakorera igitangaza na kimwe, uretse gukiza abarwayi bakeya abaramburiraho ibiganza. 6Maze atangazwa no kutemera kwabo. Yazengurukaga insisiro zihegereye yigisha.


text:
Abakristo bo mu gihugu cya Pakistani, kuri ubu babayeho mu bwoba bukabije, nyuma y’aho intagondwa zigendera ku mahame akaze ya Isilamu, zitwikiye urusengero na za Bibiliya hamwe n’ibindi bitabo bya rimwe mu matorero yaho.
Infochretienne.com yatangaje ko mu minsi ishize aribwo ahitwa Bath, mu ntara ya Pendjab, habayeho gushyamirana hagati y’abakristo n’abayisilamu, kuko bamwe baba bashinja abandi gusakuza mu gihe cy’imisengere yabo. Ibi byatumye rumwe mu nsengero, za Bibiliya ndetse n’ibindi bitabo by’itorero bitwikwa ku matariki ya 6 na 7 z’uku kwezi kwa mbere.
Gutwika insengero no guhohotera abakristo muri Pakistani ni nk’ibisanzwe
Nubwo atari ubwa mbere ibi biba, ariko polisi igenda igaragaza kugenda biguru ntege, kuko n’igihe ibi byabaga yatangaje ko byatewe n’ibibazo by’umuriro w’amashanyarazi. Umwe mu bahamya ko babonye igihe byatwikwaga yavuze ko, polisi ititaye ku bimenyetso yabahaye mu gihe yakoraga iperereza. Ibi bikaba birushaho gutuma abakristo babaho mu buzima bw’ubwoba.
Banki imwe y’abaturage ya BPCA ikaba yarahise itangiza igikorwa cyo gukusanya inkunga yo gushyigikira iri torero kugira ngo hongere kugurwa izindi Bibiliya n’ibindi bitabo byaryo byatakajwe.
Pakistani ni kimwe mu bihugu byiganjemo umubare munini w’abayoboke b’idini ya Isilamu, kuko bagera kuri 96,4% by’abaturage bose bagize icyo gihugu, naho umubare w’abakristo ukaba ari 1,6%. Uyu mubare nyamuke w’abakristo, ubayeho ubuzima bugoye kuko barushaho gukandamizwa n’abayisilamu uko iminsi igenda ishira.


text:
My special dreams
Episode ya 20
Duherukana ubwo twanojeje byose , burira buracya , ubundi turitegura , turerekera , tukigerayo natunguwe no gusanga……..
.
Twarahageze dusanga kugipangu handitseho ngo Icyizere clinic , nibaza ukuntu claudine yaba yarahise ahagira ivuriro biranyobera . Nahise mpereka mama josee mubwira ko tuhageze ariko mbere ntavuriro ryari rihari , nawe arumirwa , ahita ambwira
We: wasanga buriya yarahagurishije maze agahita yimuka
Njye : birashoboka nabyo, nonese dukore iki mama josee
We: reka twinjiranemo maze turebe ko ariwe uhakorera
Njye: ambonye se akankubita
We: ntacyo yagutwara kuko mu ivuriro haba hakoramo abakozi benshi ,kandi nitumara kumubona twahita twisohokera kandi nanjye byamfasha kubona uko mwegera kuko namubera umukiriya cyane ubundi nkabasha kumumenya neza
Njye: uziko aribyo , ahubwo reka mve mumodoka ubundi tugende.
.
Ubwo nahise mva mumodoka , ubundi twerekeza muriryo vuriro tukigeramo dusanga ni umukobwa mwiza ukora kuri reception ahita atubaza
We: karibu mwicare
Twe: urakoze cyane
We : none tubafashe iki ? muje kuvuza uwo mwana?
Njye: oya situje kwivuza , ahubwo narinje kubabaza niba uwitwa claudine mwaba mumuzi
We: yewe ntawe nzi pe , nonese ubundi mwamushakiraga iki?
Njye: hano rero hahoze ariho iwacu , gusa nge naje kugenda none naringarutse kureba none ntunguwe no gusanga ari ivuriro
We: hahah ariko nawe utansetsa ko nyiri aha yarumugore n’ umugabo batagira umwana kandi babanyamahanga habaye iwanyu ryari?
Njye simbeshya rwose , uwo mugore yari mama , ahubwose mwandangira aho yaba aba?
We: ko numva unteye impuhwe , ubuse yagiye kwimuka aragusiga koko?
Njye : ngo yimuka?
We: yego rwose , bimutse bakigurisha aha , ntabyo waruzi se?
Njye : ntabyo rwose
We: bahise bimuka maze imyaka ibaye 2, bamaze kugurisha aha bahita bajya mubugande
Njye: nuko ntahazi nari kuzabasangayo ariko murakoze kuri ayo makuru mumpaye
.
Ubwo twahise twimwiza imoso ubundi turataha , twageze murugo mama josee ajya mukazi nkibisanzwe , ubwo nge mpita njya muburiri ntangira gutekereza uko Claudine yamaze famille yose kugira ngo akunde abone umutungo wacu wose , yamara kuwubona agahita yimuka anawugurishije , ntangira kwifuza ngo uwazamunyereka nyuma nkareba icyo yakuyemo ,nahise ntekereza uko papa yawugezeho nawe avuye kuri zero , mbona ko ari Imana yawisubije kugira ngo nange nzakorere uwanjye. Kuva ubwo nahise mfata umwanzuro wo gukora uko nshoboye ngo nanjye nzagere kubiruta ibya papa ariko natekereza ko kuva kugatabi byananiye nabwo nkumva ncitse intege.
.
Ubwo igihe cyakomeje kwicuma nkomeza amasoma yanjye ariko buri gihe nakurikiranaga na josee , ari nako nihisha nkanywa kugatabi , ubundi burya ngo iminsi yigisambo iba ibazwe, muti ese byagenze bite? nibyo ngiye kubabwira.
.
Ubwo umunsi umwe ubwo nari ngeze muwa 4 nibwo nagiye kureba babasore mvuye kwiga nkuko byari bisanzwe bampa agatabi , ubundi nkashyira mugikapu ngiye kugera murugo sinzi ukuntu ikimodoka cyabuze feri ubundi mperuka kinkubita nkagwa hasi , ubundi nagiye gukanguka ndi kwa muganga mbona mama josee na josee bandi iruhande
Njye: ko ndi aha se?
Josee: reba kugahanga kawe
Nahise nireba nsanga umutwe wose urapfutse
Njye: ko mputse nabaye iki?
Mama josee : hahah ntawakurenganya mwana wa , gusa imodoka yari ikwishe pee. Uziko aha waruhamaze ibyumweru bibiri
Ubwo nahise nibuka ko ari yamodoka yankubise , mpita mvuga , uziko koko mperuka kinkubita ngo pooooo ,ahubwo kubera ukuntu nkomeye ubanza nayo yarahise ihetama
Mama josee : uziko ntarinziko uzi gusetsa bigeze aho ?
Njye: rero burya iyo nishimye ntacyo ntakora
We: turabona umaze gukira , ahubwo reka turebe muganga , tumubaze niba atagusezerera. Tukiri muribyo twagiye kubona tubona muganga arinjiye akitubona tubona arumiwe
.
Muganga: ndabona noneho umwana yorohewe
Njye: erega nanakize muga
Ubwo yahise amfukura abona ibisebe byakize ,aba abwiye mama josee ngo amuhe umwanya bavugane , ubundi mama josee aba arasohotse njye nsigarana na muganga
.
Mugange : bitese mwana muto?
Njye: ntakibazo muga
Muganga: ubu rero ndagirango tuganire neza njye nawe ,atiko ntugire icyo umpisha
Njye: ntakibazo muga , ariko ntumbaze ibyo ntazi
Muganga : ikinteye kukwicaza ngo tuganire mama wawe atahari nuko hari uduco nakubonyeho ngira ngo tuvuganeho
Njye: ntakibazo muga
Muganga: rero twaje kugupima dusanga amaraso yawe arimo urumugi arinayo mpamvu watinze gukira
Njye: nibyo rwose ntimwibeshye , gusa nanjye sinjye
Muganga : nonese ko nabonye mama wawe agukunda cyane kandi mukaba muri abakire , ikindi kandi bakaba bagukunda cyane niki cyatumye ujya mubiyobyabwenge
Njye: ubwo namubwiye byose ntacyo nsize birangira muganga nawe atangiye kurira ,hashize akanya arihanagura
Ubwo arangije nibwo yambwiye , mwana muto rero ihangane , ibyisi niko bimera gusa nanone kujya mubiyobyabwenge siwo muti kandi iyo ubonye wabigezemo nkuko kwawe iyo ushaka kubivaho ubikora buhoro buhoro ubundi ukibuka wabivuyemo
Njye: nanjye rwose mba numva nshaka kubivamo ariko nyine kamere yaranze
Muganga : rwose uzagerageze kuko kubijyamo ntacyo bizakumarira usibye kukumaraho amafaranga , ikigeretseho nuko uzajya uniba , kandi nunakura ntamukobwa uzakwemera ukibirimo
Njye: ngo ntamukobwa uzanyemera , wibimbwira rwose muga , ubu josee yanyanga koko?
Muganga : burya se nawe uratereta?
Njye: cyane rwose maze twenda no gukora ubukwe
Muganga : hahah muzabukorerahe se?
Njye: hariya murugo hari ahantu mugikari nge na josee twubatse urusengero , ubwo rero niho tuzakorera ubukwe
Muganga: ubwo rero niwongera kurinywa azahita akwanga peee
Njye : noneho sinzongera pe ahubwo mpamagarira mama musabe imbabazi mubwire ko ntazongera kurinywa ,wenda na josee hari igihe yaba yarabimenye ubundi mama akabimumbwirira ko ntazongera.
.
Ubwo muganga yahise ahamagara mama josee , nawe ahita yinjira , ubundi amubwira byose uko bimeze nanjye mba ndamubwiye
Njye: mama josee mbabarira rwose najyaga njya kunywa akamugi ari nacyo cyatumye nanga kugenda mumodoka (…. ubwo namubwiye byose) gusa buriya Imana niyo yabishatse , kuba narakoze accident , buriya bwari uburyo bwange bwo kugirango mbone uko nduvaho , ariko ubu ndabibonye , rwose mumbabarire sinzongera , ahubwo unsabire imbabazi josee
Mama josee: rwose wivunika mwana wa kuva ariwowe ubyivugiye bikuvuye mukanywa , imbabazi warangije kuzibona kuko igihe cyose twabanye sinarinyobewe ko unywa urumugi , gusa kuko nabonaga ntacyo wangiriza , kandi ugakomeza kuba umuhanga , natekerezaga ko igihe kizagera ugasanga waribeshye , ubundi ukabivamo .
Njye: urakoze cyane mama josee
Mama josee: burya cyagihe ukazana bwambere naje kugusasira mpita nkabona ,ninayo mpamvu wasanze uburiri budasashe , kuko nabonye ko numenya ko nakabonye bishobora kuguhungabanya bigatuma ugenda , cyangwa ntujye wibona murugo nkumwana waho
Njye: uziko urenze kugira ibanga mama josee , nonese papa josee we ubu azambabarira koko
Mama josee: nari narabimuhishe gusa ejobundi ukimara gukora accident nibwo yarebye mugikapu cyawe aba arakabonye , ubwo byaramubabaje cyane kuburyo na nubu atarabyakira .
Njye: nonejo aranyirukana
Mama josee: wowe umwegere umusabe imbabazi kandi umubwire byose ndamuzi agira umutima wihangana ntateze kukwirukana ahubwo arakumva
Njye : murakoze mama josee , gusa namwe mube muhari mumfashe
Mama josee : ntakibazo mwana wa
.
Ubwo twarangije kuganira , muganga ahita ajya mucyumba cyabo arangije aduha impapuro ngo tujye kwishyura , ubundi dutahe . Mama josee yahise ajya kwishyura ubundi nsigarana na josee tuba dutangiye kuganira
Josee: nari ngukumbuye , uziko nakuvugishaga ukanyihorera , gusa uri umwana mubi
Njye: sinabikora rwose ,maze numvise ijwi ryawe mpita nkanguka
Josee: hahah ubu se nibwo waryumva maze hari igihe nanakuvugishaga undeba maze ukanyihorera
Njye: ubwo nari nararembye ahari
Josee: uzi ibishinge baguteraga maze nkarira mama agahita andyana hanze
Njye:yooo ihangane biriya biganga nzabikubita
Josee: yego rata kenny natwe nidukura tuzajya dutera abana babo ibishinge
Njye: uziko aribyo josee kandi koko turi nabahanga natwe tuzige ubuganga
.
Ubwo twamaze kunoza umugambi wo kuziga ubuganga , kugira ngo tujye dutera abana babo ibishinge , murako kanya mama josee aba arinjiye avuye kwishyura , ubundi duhita tuzinga ibyacu , ubundi twicara mumodoka turataha twageze murugo dusanga papa josee ntawe uhari , ubundi ndiruhutsa .
Ubwo twahise tujya gukina kwihishanya nge na josee sinzi uko byageze mumasaha ya nimugoroba , ngiye kubona mbona papa josee araje ambonye ahindura isura ahita ampamagara ngo nimusange muri saloon , ubwo naragiye ndicara n’ ubwoba bwinshi……
.
Ntuzacikwe na episode ya 21


text:
Izi nkuru z'uko aba STARS bari mu rukundo ziransetsa kabisa.Abakobwa mujye mumenya ubwenge.Iyo umuhungu mumaranye igihe mubana,akenshi araguta ntakurongore.Nubwo abakobwa mutabizi,burya abahungu baharararukwa vuba.Cyane cyane iyo ari umukobwa baryamanye nawe.Niyo yaba inshuro imwe gusa.Ibaze nawe.Uyu mukobwa,yabanye igihe kinini na Meddy nk'umugore n'umugabo.Ikindi kandi,bibabaza imana yaduhaye sex,ishaka ko tuyiha gusa umuntu tuzabana officially,kandi tukabyara abana.Soma Imigani 5:15-20.Muli Abakorinto igice cya 6,imirongo ya 9 na 10,havuga ko abasambanyi bose batazaba mu bwami bw'imana.Ntacyo bimaze kwishimisha akanya gato,hanyuma ukazabura ubuzima bw'iteka.Nukugira ibitekerezo bigufi.
mazina - 3/12/2017 saa 13:53


text:
Igihe umubi yaje gushuka Yesu mu butayu, yaramubwiye ati: "Niwemera ukareka kwitanga bikubabaje nk’uko So yabiguteguriye, nzaguha isi nyitereke mu biganza byawe, nyiguhane n’ibyubahiro, n’ubutunzi, n’imibereho myiza." Ndetse Satani yanavuze Ibyanditswe agira ngo ayobye Yesu. Nyamara igihe cyose Yesu yamurwanyaga avuga ati "handitswe ngo" (Matayo 4:1-11).
Isomo rikomeye cyane twakwigira ku mibereho ya Yesu ni ukumvira ubushake bwa Data wa twese. Ndetse n’igihe yari ababaye cyane i Getsemane, yaratatse ati "Data, niba bishoboka, iki gikombe kindenge; ariko bye kuba uko jyewe nshaka, ahubwo bibe uko wowe ushaka" (Matayo 26:39). Amaze imyaka itatu mu murimo we, buri munsi akurikiza umugambi wa se, Kristo ajya gupfa yaravuze ati "Birarangiye (Yohana 19:30) Mu by’ukuri Yesu yavugaga ati "Imibereho Data yanteguriye ubu igeze ku musozo kandi narayikurikije."
Nuko rero ubwo utangira kumva ijwi ry’Imana rivuga neza mu Ijambo ryayo, ari byo bushake bwayo n’ibitekerezo tuyikomoraho, wemere kuyoborwa na yo utizigamye. Nawe ushobora kubona umunezero utari warigeze kumenya uboneka mu mibereho itegurwa kandi iyoborwa n’Imana.


text:
Billy Graham asanga abantu badakwiye gufata Noheli nk’umunsi w’ikiruhuko usanzwe
Mu gihe hasigaye amasaha make tugatangira ukwezi kwa nyuma k’umwaka w’2016, twitegura gutangira uw’2017 aho benshi ubu banatangiye imyiteguro y’uko bazizihiza iminsi mikuru isoza umwaka ndetse n’itangira undi, Umukambwe Billy Graham w’imyaka 98, akaba n’umuvugabutumwa mpuzamahanga asanga abantu bari bakwiye kureka gufata umunsi mukuru wa Noheli nk’umunsi w’umwihariko aho gutekereza ko ari umunsi wo kwishimisha gusa.
ChristianToday yanditse ko Billy Graham avuga ko bibabaje iyo usanga umunsi mukuru wa Noheli wizihizwa nk’ivuka rya Yesu wacunguye abantu ubaye uburyo kuri benshi bwo kwikorera ibyo bishakiye byaba bibabaje aho kuzirikana umurimo ukomeye Imana yakoze itanga Yesu ango aze kubacungura. Ati ‘’Birababaje kuko usanga kuri benshi kuri uyu munsi bahakora ibibi byinshi aho gufata umwanya ngo bazirikane ineza y’Imana banayegurire ubuzima bwabo.’’
Billy Graham
Mu magambo ye ubwo yasubizaga kimwe mu bibazo nk’uko asanzwe abigenza iyo asubiza abamukurikira yavuze ko agaciro Noheli ifite igakomora ku murimo ukomeye Yesu yakoza, akavuga ko ibi byari bikwiye gutuma uyu munsi wubahwa cyane, ati ‘’Ubwo uyu munsi wegereje ukwiye gufata umwanya ukibuka umurimo ukomeye Imana yakoze yo kuduha impano, umwana wayo ari we Yesu Kristo.’’
Ubusanzwe iyo abantu bizihiza iminsi mikuru nubwo yaba iyo kwibuka urupfu rwa Yesu, usanga bitangaje ukuntu ari bwo hakorwa ibyaha bitandukanye benshi bakora babyita kwishimira iminsi mikuru. Ibi bitandukanye cyane n’ibyo abantu bari bakwiye gukora kuko intego y’ibyishimo by’umunsi yari ikwiye guhuzwa n’icyabaye kuri uwo munsi.
Innocent [email protected]


text:
Uyu muhanzi aherutse gusoza amasomo ya kaminuza mu ishami rya Music and Business muri kaminuza ya Campbellsville muri Leta Zunze Ubumwe z’Amerika.
Yabwiye IGIHE ko muri iki gihe afite imishinga myinshi y’indirimbo ateganya gusohora bidatinze mu gukomeza kwiyereka abafana mu Rwanda no muri Afurika y’Uburasirazuba ko ‘impano ye itazimye’ nyuma y’uko yari amaze igihe atibanda cyane ku muziki.
Ati “Mfite imishinga myinshi ngiye gushyira hanze muri iyi minsi, mfite izindi ndirimbo nzashyira hanze mu minsi izaza, hari inshyashya yitwa Jehovah, Champion, Destination, izo ni zimwe mu zizaza vuba. Abafana banjye mu Rwanda no muri Afurika y’Uburasirazuba banyitegure mfite ibikorwa byinshi, ndi gukora cyane.”
Yavuze ko yahimbye iyi ndirimbo agamije guhumuriza abantu bacibwa intege n’amagambo y’abantu batega abandi iminsi akavuga ko bidakwiye kuko imigambi y’Imana irusha imbaraga ibibaho byose.
Ati “Icyo nashakaga kuvuga ni uko urukundo rw’Imana rutandukanye n’urw’umwana w’umuntu, gahunda z’Imana zitandukanye n’iz’abantu. Ubutumwa bugenewe ba bantu baba bumva ko ubuzima bwarangiye cyangwa ibintu byose byahagaze, nabibutsa ko Imana ihari, ifite igisubizo.”
Muri iyi ndirimbo Alpha Rwirangira yise ‘Yamungu’ hari aho aririmba agira ati “Bavuze ko nta na kimwe nzigezaho, bantega iminsi uko bwije uko bucyeye, amashuri yo ngo sinzigera nyarangiza, iyo yavuze[Imana] ntawe ujya uyivuguruza….”
Yamungu, indirimbo nshya ya Alpha Rwirangira
Alpha Rwirangira afite izindi ndirimbo zakunzwe cyane zirimo ‘African Swagger’, ‘Birakaze yaririmbanye na Kidum’, ‘She doesn’t know’, ‘Heaven ft LaMyia Good’, ‘Amashimwe’ n’izindi.


text:
Pasika nziza kuri mwese!
Umunsi wo kuzura k’umugambi wo gucungurwa, umumsi wo kuzuka, umunsi w’intsinzi kuri twese abizeye!
Ngeze ku ijambo rya 4 Yesu yavugiye ku musaraba rigira riti " Eli Eli, Lama Sabaktani!
Abahanga muri Theology bavuga ko ririya jambo rivanga indimi. Ntabwo ari ururimi rw’abaheburayo nta n’ubwo ari urw’abasiriya. Bivugwa ko ari "Syro-chaldaic".
Ariko amagambo Yesu yavuze agaragara muri Zaburi 22:2 "Mana yanjye, Mana yanjye, Ni iki kikundekesheje, Ukaba kure ntuntabare, Kure y’amagambo yo kuniha kwanjye?"
Aya ni amagambo akomeye agaragaza:
Akababaro gahanitse;
Kwiheba ndetse no gutereranwa, gutabwa, gutakaza ibyiringiro.
Biragoye kumva ibisobanuro by’iyi mvugo.
Ni gute Yesu yaretswe n’Imana? Imana yaretse Imana? Mwibuke ko Imana yemeye umurimo we mu buryo budasubirwaho. Mwibuke ko nta cyaha yakoze kugira ngo kimukure mu maso h’Imana. Yarumviye, yicishije bugufi, yaragandutse, yemeye urupfu rwo kumusaraba,...
Ntekereje cyane nibwiye ko ariya magambo yavuye kuri ibi bikurikira:
1) Ububabare bukabije bw’umubiri ndetse no kugotwa n’abanzi, abashinyaguzi.
2) Ubukana bw’imbaraga z’umwijima (Luke 22:53). Yari muri cya gihe Inzoka ihawe kuruma ikirenge cy’urubyaro rwa Adam (Itang. 3:15);
3) Amagambo akaze yari yumvise kuva atangira kujyanwa imbere y’abatambyi, aregwa ubusa, ahanahanwa....
4) Ibyaha BYACU yari yikoreye byatumye Imana imukuraho amaso (Yesaya 53:4-5). Imana ikunda umuntu ariko yanga icyaha. Iyo ugaragaje icyaha, iraguhugwa! Yahindutse ikivume (Abagalatiya 3:13).
Utigeze kumenya icyaha Imana yamuhinduye kuba icyaha ku bwacu (2AbaKorinto 5:21). Aha niho kurekwa, kwirengagizwa byavuye! Ku bwanjye, ku bwawe!
Uracyibuka ko ari wewe wamuteye gutaka? Ariya marira yayarize ku bwawe!
UBITEKEREZEHO!
Dr Fidèle MASENGO, Foursquare Church masengof@yahoo.fr


text:
Home > Butera Knowless aherutse kuganira na CNN, ahishura aho ashingira akora (...)
Butera Knowless aherutse kuganira na CNN, ahishura aho ashingira akora umuziki n’umuhanzi agenderaho
Televiziyo mpuzamahanga ya CNN mu kiganiro cyayo African Voices, cyasuye umuhanzikazi Butera Knowless maze bamuganiriza byinshi kuri muzika ye ndetse n’inzozi ze muri rusange, aho yagarutse k’uburyo yibona cyane muri Beyonce.
Muri iki kiganiro Butera yabajijwe impamvu yahisemo izina Knowless maze avuga atarya iminwa ko ari ukubera umuhanzi Beyonce Knowles ndetse ko n’ibyo akora byose aba yifuza kugera nk’aho yageze.
Yagize ati "Nahizemo iri zina kubera Beyonce. Icyo mukundira ni uko ari umuhanga mu bintu byose. Ibyo nkora byose ngerageza gukora nk’uko nawe akora, haba mu kubyina, kuririmba ndetse no kwandika indirimbo."
Yavuze ko no ku mu kubyina agerageza kwitwara nka Beyonce
Yavuze kandi ko kimwe na Beyonce impano ye yayibonyemo akiri muto, ati "Nari mfite imyaka 6 cyangwa 7 ubwo naririmbaga muri korari, hanyuma ntangira kuririmba by’umwuga muri 2010. Na mama yari umuririmbyikazi, yaririmbaga muri korari"
Yasabwe kandi kuvuga muri make ku muziki we ndetse n’ubutumwa awutangamo maze asubiza muri aya magambo "Umuziki wanjye navuga ko ari RNB na POP ndetse rimwe na rimwe ukaba uw’umuco. Zose zivuga ku rukundo, gukunda no gukundwa, zimwe zivuga ku buzima busanzwe, hari izivuga ku muco w’u Rwanda ndetse no ku bagore b’abanyafurika"
Nk’umuhanzikazi uhiga abandi bose, Butera yahamije ko ari inzira itoroshye yaciyemo. Ati "Bitwara imbaraga nyinshi kugira ngo uhige abandi cyane cyane iyo uri umuhanzikazi. Bisaba kuba ufite umwete cyane kuko biba bigoye cyane, uba ugomba guca bugufi, ukagira umutima mwiza, , biragoye cyane. Bisaba kwitanga gukomeye kugira ngo ube uhiga abandi mu muziki waba uwa Afurika cyangwa ku isi yose."
Niwe muhanzikazi wegukanye PGGSS
Mu nzozi z’uyu mugore kandi hagarutsemo kugera aho Beyonce yageze ati "Mfite inzozi ko umunsi umwe nzaba nka Beyonce, kubera iki se bitashoboka? Mfite inzozi kandi ko umuziki w’u Rwanda hari igihe uzahiga indi yose ku isi."
Ku birebana n’uko abona ibyo amaze kugeraho, Butera yavuze ko asanga hakiri byinshi byo gukora, ati "Nishimira aho ngeze ubu, ariko haracyari byinshi nifuza kugeraho, ngakora ibintu birenze urugero, rero nkeneye gukora cyane kugira ngo ngume aho ndi ubu kandi nkomeze ko gutera imbere."
Muri iki kiganiro kandi yabajijwe uko abona afurima maze asubiza agira ati "Afurika yanjye ni nziza, iratangaje dufite byinshi twaratira abandi."
Knowless niwe muhanzikazi ufite ibihembo byinshi muri muzika nyarwanda dore ko afite umubare munini wa Salx ndetse akaba ariwe wenyine watwaye PGGSS
Reba iki kiganiro uko cyagenze


text:
Bien Venue au Journal Minembwe. Welcome to Minembwe Free Press. Minembwe Free Press est un journal au service de la communauté Banyamulenge en particulier et toute la communauté globale des internautes. Ce Journal en ligne est un espace d'expression, d'information, d'échange d'idées autour des enjeux actuels au sujet de notre peuple et notre territoire de Minembwe. Ce journal se veut interactif. Je vous invite tous a` faire vos contributions. A M. Fondateur et editeur en Chef
Wednesday, May 30, 2007
ABAHERUTSE KUZA KWICYA ZONE, BOBAVUGWA BATE NABO BAKORERA?
Ndumva ntacyo twakwongeraho, usibye kubarangira article ya Okapi ibereka ko wenda abobibgira kwaribo bavukana babababazukundi.
Dore uko abo ba partenaires babo babavuzeho muri make ibyo biri muri (Le Phare 23/05/2007) Uwampa tukiga isomo yibyo dukora, tukareka gukomeza kuba icyiro ryimigani.
Abakongomani bati: "Incroyable mais vrai ! Des citoyens rwandais occupent des fonctions politiques et administratives dans certaines institutions de la République. Qui l'eût cru, un citoyen rwandais figure parmi les ministres du gouvernement provincial du Sud Kivu et pas à n'importe quel poste. M. Onesphore KAMANZI Kibibi est le ministre de l'agriculture pour le compte du PPRD. Pourtant, cet homme a exercé les fonctions de président du Tribunal de Canton de Nyabisindu dans la préfecture rwandaise de Nyanza au Rwanda de puis 1996 jusqu'en 2003 pour rejoindre la direction politique d'un mouvement de résistance contre les troupes rwandaises dirigé par un officier général dont le nom a traversé les mers et océans pour ses hauts faits de guerre".
Barakomeza bati:
"Un autre sujet rwandais s'appelle NGOMIRAKIZA Sébastien qui a exercé les fonctions de directeur à la primature rwandaise suivant l'arrêté du premier ministre N° 04/02 signé le 7 mars 1996, deux ans après l'avènement du FPR au pouvoir. Depuis 2004, cet homme s'est retrouvé à la tête de l'Ong Central Africa Vision qui travaille au Rwanda et au Burundi et pour le compte de laquelle il a effectué récemment une mission aux Etats-Unis d'Amérique en utilisant le passeport rwandais. Il va se retrouver comme suppléant de M. Rugabisha Sengiyunva Zachée candidat député national pour la circonscription de Fizi. Ce dernier est aussi concerné car il est lui-même sujet rwandais."
Un sujet rwandais ministre dans le gouvernement provincial du Sud Kivu !(Le Phare 23/05/2007)
Muzemureka turye bike turyame kare, naho ubugome ntawe bgubakiye.
GUSANA AMASHULE MU MINEMBWE: TWIZERE NONEHO KWATARAMAGAMBO GUSA.
Frères, maze gusoma article ya Radio Okapi sur comment va l'éducation chez nous à Minembwe (Haut plateau) ndababara cyane. Ngo "« Il y a des enseignants qui n’ont pas pu terminé l’école primaire qui sont en train d’enseigner…!". Je lance le cri d'alarme ngo tugire icyo dukora kuzamura éducation muri gakondo yacu dukunda. Mureke dukore une caise que l'on peut appeler "éducation Minembwe" dusabe membre wese où qu'il est ufite revenu iyariyoyose gutanga au moins 10 dollars chaque mois, après une années dushobora kwubaka amashure meza hariya, dushobora guhemba neza abarimu beza, nibindi nibindi. Kubigeraho biroroshe cyane, twafungura konti kuri une des banques rwandaises (la BK par ex.) abari haze y’Urwanda (Europe, Amérique, Canada, n’ahandi en Afrique, n’ahandi hose) bashobora kuza ba verser kuriyo konti à travers les banques étrangères correspondantes de la BK par exemples. Avec ma riche expérience bancaire, je suis disponible à faciliter l’ouverture de ce compte et vous rassure que la faisabilité de ces transactions est sans risque aucun. Reka mpasabe, kubwishaka, diffuser largement ce message à un grand nombre de membres, mubikore munazirikana ibyavuzwe n’Umwami wacu Yesu ngo « Gutanga bizana imigisha kurura guhabwa : il y a plus des bénédictions à donner qu’à recevoir (Actes 20 :35) » C’est plus que urgent.
Par Pastor Tito GASAZA
DORE UKO UNDI YASHUBIJE
Frere Gasaza,
Nagira ngo mbashimire kugitekerezo cyanyu cyiza nabasaba ko mubishatse mwa ntelephoner kuri izi No:08493637 maze tukaganira kuri iki kibazo giteye impungenge nkakubgira njye aho ngeze tukarebera hamwe icyo twakora kuko ubu tugeze mugihe cyo gu transformer nos parole par des actions.
Gusa icyo nakumenyesha nuko you can realise and achieve bigger things with very little means if you only have big will. Donc en un mot si vous avez la bonne volonté la determination de travailler pour le bien de la communauté tu peux sans doute realiser beaucoup et beacoup plus avec un rien du tout.
Par example wakwemera ko uyu munsi (lundi ) wa none harumwana uvuye muraya mashuri yaruguru nubgo tuyagaya ugiye UK, US et puis Australie kukibazo cyabagenzi be?
Ibibazo byugarije communauté ni byinshi ntabgo ari education gusa ahubgo mbere yuko uba eduquer nukwo ubanza kuvuka, ukabaho, urya neza , uri munzu ukanywa amazi meza avuye hafi, maze uburenganzira bugakomereza aho.
Ibibazo dufite ntitwobishaganya ubu kuko birenze kwemera yaba byashoboka ga ngo tuzadufata kimwe tugitange ho ibitekerezo tugifatire imyanzuro maze tugikorere suivie comme ça nyuma tukazi evaluer tukareba iyo tuvuye aho tugeze niyo tujya. Ataribyo uru rubuga ruzafatwa nkutundi dutorero twose nukuvuga ko yamagambo avugirwa mundagarago iwacu asigara aho yavugiwe.
Inama narangiriza ho turakuze, tumaze kubona twagagombye kwibaza icyo tuzasigira barumuna bacu aribo ejo hacu tukabigisha ko kugendana nibihe ataruguta umuco kandi ko kujijuka atarugusubira mubyaha.
Njye sinarinzi ko mubana bacu babakobga harabanywa itabi bagakora nibindi bisa nibyo.
Reka mpinire kumagambo ya Martin Luther King we ati kubona i kibi ntucyamagane uba ugishigikiye.
Merci
Jerome
Umva icyo undi yabivuzeho:
Nyuma yinkuru ya OKAPI, numvise abantu benshi baratangaye kumva ko abarimu bari i Mulenge batarangije elementary schools. Mubyukuri, njye nibwiye ko abenshi twari twarahugiye mubyacu, kuko niba hari uwumvaga ko abana bacu nabarumuna bacu basigaye i Mulenge barimo kwiga neza, byari ukwibeshya.
Dore uko byagenze: Uburezi bw'i Mulenge bwatangiye kwangirika kuva mukwa Karindwi 1994, ubwo vague yo kuja mu Rwanda iteye, byabaye ibintu bitandukanye nigihe abanyabwenge bacu bajaga i Burundi gushaka akazi, kuko icyo gihe hagendaga bake, abandi barangije za L'shi nahandi bagataha bakaza kwigisha barumuna babo. Ndibuka neza ko hari igihe twigeze kuza twishura un licencie ibimasa hagati ya 4 na 5 kumwaka, kandi twarize neza ndetse naza diplomes ziraboneka.
Nyuma yo kuja mu Rwanda hamwe nintambara zatunyuzemo uburezi ni kimwe mubyapfuye kandi ubu bisaba abagabo b'umutima ukunda ubwoko kugira ngo hagire icyakorwa, yemwe biteye ubwoba njye mperuka muri Gakondo en 1998, hari benshi baherukayo mbere yico gihe, ariko igihe nagezeyo numvise ngize ubwoba ubwo nasangaga abana bize muri iyo system, bagatsindwa na examen d'etat, aribo noneho bihereranye barumuna babo.
Nyuma yiyo phenomene, habayeho igikorwa cyuko abana baja mu Rwanda nabo, uwari ufite uwo bavukana wese ushobora kumufasha yarambutse, maze babana ba " ntaho nikora" barahagwa, abenshi muri abo nabasizwe nazantwari zarwaniriye igihugu, abandi nabatari bafite ubushobozi cangwe ababo ba hagufi babatabara.
OKAPI nta gishya yigeze izana, ahubwo yavuze ibyo twe tutatekerezaga, cangwe twatekerezaga ntitugire icyo dukoraho, cangwe twatinyaga kuvuga cangwe kumva.
RERO, njye nsanga uburezi ataricyo kibazo cyihutirwa umunyamulenge afite i mulenge uyu munsi, icyo kiri mubibazo ibihumbi bitwugarije, nkaba njye numva approche yo gukemura ikibazo twakoresha ari uko buri kintu cyaza gikorwa nabantu runaka nakwita les experts muri domaine runaka, EX: Dufite abanyabwenge bangana iki muri education?? Abo nibakore forum, bige imishinga bashake aho amafaranga yo kubaka amashuri no kuriha abarimu beza azava, ndetse naho abo barimu bazava. Aba DR dufite, nibafate ikibazo cya SIDA, malaria na system de sante publique yose barebe uko yakorwa, aba economistes nibatekereze kubukungu bwiwacu, mugihe aba agronomes badushakira uko ubuhinzi bwiwacu bwahinduka bukagirira akamaro abaturage,nos ingenieurs nibige des projets zimihanda( pas seuelement umuhanda FIZI_minembwe) kuko uyu ugomba kuzagera nahantu hose.
Abanyamadini, nos Pasteurs nibahaguruke bahuze abantu bacitsemo ndetse banasabire igihugu.
Kuki mvuze ibyo, nuko interet buri wese agira muri domaine ye, itandukana kure niyundi utari muri meme domaine, regardless of who is going to be beneficiary. Ikindi mbivugiye nuko nasubije amaso inyuma nsanga a chaque situation, twese dushaka kugira icyo dukora kandi ntitunagire icyo dukora at all. Haza politike, umunyamulenge wese akaba abaye politicien, ikibazo cyamatorero cyaza, nabataza basenga bakaba involved ku buryo abakagombye kubona umuti wikibazo bavangirwa, at the end of the day, ikibazo kikabura responsable, buri wese akumva ko bireba abandi.
Sinanze uwo musanzu utekerezwa, ariko se nyuma yo gutanga ayo mafaranga hazakorwa iki? kizakorerwa he? kizakorwa nande?Ninde uzakibazwa? ninde uzaba accountable imbere yabatanze iyo misanzu, des interrogations ni nyinshi kandi as long as tutaraba decentraliser ngo tuje tureka umuntu akore icyo yumva afitiye ubushobozi tuzahera kuri mwaretse tugakora.
Voila ma modeste contribution, kuri approach yakoreshwa mugutabara iwacu.
Mugire amahoro y'Imana
Justin Rukozangabo
US
Umvuko nawe yashubijwe:
Frère Justin,
Je vous remercie de votre intervention. Dans un contexte de changement, une bonne idée n'a pas de prix. En ce sens, ta capacité à réagir de manière créative est un véritable atout pour ce forum. Il me semble que nous ne savons pas allez plus loin jusqu’à savoir choisir entre ce qui est faisable ou pas. Comment peut-on commencer à créer les forums selon les domaines d’études avant de pouvoir penser à relever l’éducation précaire de nos petits.
Abordons d’abord le renforcement de l’éducation mais pas directement la difficile affaire d’organisation de notre communauté, comme ce que vous me décrivez. Je pense qu’à présent, il est presque impossible de trouver une personne bien indiquée pour organiser notre communauté.
Dans ma lettre précédente je me suis limité à des méthodes et techniques efficaces pour parvenir à la promotion de l’éducation chez nous à Minembwe, notamment la création d’une caisse éducation.
Que voulons-nous au juste ? On ne sait pas par quoi commencer, je pense que nous courrons le risque de pouvoir se fatiguer avant qu’on ne commence à travailler. Q’est ce que ça demande de payer 5 ou 10£ par moi. L’organisation, ça ne s’apprend pas à l’école ; c’est comme ça que ça commence. On ne peut pas tout aborder à la fois, quelles sont nos priorités ? S’organiser, c’est facile lorsqu’on s’accorde, s’entend, s’harmonise et se concerte autour d’un même but, l’éducation par ex. Il est vraiment nécessaire de mettre en œuvre des solutions organisationnelles ; cela demande pour chacun de nous un changement d’habitudes (mentalités). Ce n'est pas facile, mon frère, de changer nos habitudes, même si on en a très envie. Nous savons tous combien avons perdus beaucoup de temps entrain de tenter en vain d’installer une structure organisationnelle de notre communauté. Je pense qu’il est temps de changer le temps perdu en temps utile.
Nous devons prendre conscience de notre degré de désorganisation pour s'améliorer. Quand nous repoussons certaines actions à plus tard, c’est de l’ingratitude vis-à-vis de notre Gakondo. Cette tendance à reporter nos actions finit par nous compliquer la vie et les conséquences de la désorganisation sont la perte de temps et le regret des occasions ratées.
Frère, je ne trouve aucune excuse ou prétexte à la création d’une caisse « éducation Minembwe ». Je sais qu’avec une caisse bien organisée, notre objectif de relèvement de l’éducation à Minembwe sera sans doute atteint, quelles que soient les circonstances et les contraintes. Ailleurs au Congo les parents prennent en charge les écoles en attendant la prise de ces responsabilités par le Gouvernement congolais. La solution pour le développement de notre milieu natal résulte des nos actions collectives.
Nous avons besoin de comprendre le comportement des uns et des autres pour piloter nos actions qui seront financées par notre caisse. Mais, bien souvent nos interprétations semblent erronées et nos actions inefficaces, comme si le fonctionnement de la caisse échappera à la transparence des uns. Je pense que nous serons à mesure d’utiliser nos moyens financiers selon notre objectif (éducation Minembwe) et de contrôler les mouvements sur nos comptes en permanence par des mécanismes de la gestion moderne (les pièces justificatives des opérations sur comptes). Au démarrage de la caisse, une équipe chargée de gestion (un comité ad hoc) sera constituée pour pouvoir assurer le suivi régulier des opérations de manière transparente et à la satisfaction de nous tous.
Je vous invite à lire la réaction de notre frère Emmanuel MUHOZA à mon idée de création d’une caisse éducation. Je lui félicite de sa proposition de création d’un comité pour la gestion de cette salutaire caisse. Nizere ko utubazo tumwe na tumwe wibaza twabonye ibisubizo. Restons optimistes. Muritwe turacarimo abantu bo kwizerwa.
Nous voulons fonder l’éducation que nous souhaitons dans notre Gakondo Minembwe.
Merci de croire et que Dieu vous bénisse.
GASAZA Tito
Justin Arongera ati:
Frere Tite, merci pour votre email qui, bien entendu, a repondu a certaines de mes questions. Cependant, il serait mieux de planifier toutes nos actions avant meme de conscientiser les gens a cotiser. Pour etre bcp plus clair, je souhaiterai que le comite ad hoc soit mis en place, afin d'etudier en profondeur ikizakorwa nigihe kizakorwa.
Ibikorwa bidafite plan d'action hari igihe usanga abantu babiryamisha ndetse bikaba byaba repousser plus loin. Nubwo tugiye gukora nkumuryango, il faut un plan, tukavuga ngo mu mwaka turizera ko twaba ( projection) dufite amafaranga anagana gutya, ayo mafaranga ashobora azubaka ishuri nakwita ecole pilote. Kandi niba abantu twese twumva ampleur yikibazo cyo kimwe, tureke kuvuga ngo umuntu atange 5$ ku kwezi, cas meme soyons realistes et pragmatiques, tuvuze ngo abantu bifunge imikaba dutange dukurikije categories zabantu, bamwe batange kuva kuri 100$, bandi 50$, 20$ ainsi de suite, ariko icyo gikorwa kikaba cotisation speciale kandi yihuta, kugira ngo dutangire chantier.
Ikindi kandi sinemezanya nawe ko tutakora andi ma forums selon les differents domaines, ibi mbivugiye ko dufite ibibazo byinshi, kandi bimwe tutabikemuriye rimwe nicya education, wasanga biyidindije. EX: Mbere yuko uzaha ababyeyi bacu ishuri, il faudra ko babanza bonyine bakaviga rumwe, bakamenya uko bazafata neza ibyo bahawe, ndetse bakanakangurirwa gushira abana mu mashuri no gufasha mukwishura abarimu, ariko muri situation barimo ubu ubahaye ishuri utabanje ngo ubahuze babitemaguraniramo ugasanga effort yacu yabaye ubusa.Je n'exclus pas caisse non, ndayishigikiye 100% kandi umunsi mwafunguje compte uzayimpe nzatanga umusanzu wanje le meme jour. Ariko twoye kwi limiter mu bitekerezo, dream big, kuko ntacyatubuza kubigeraho turamutse twese, as one, duhagutse.
Uku, hari abantu wobaza ngo akubwire kubyo atekereza kuri education yiwacu akabibura, atari uko yanze iwabo,ariko ariuko nta idee abifitemo, alors que yogira incredible in put muyindi domaine. J'ai un exemple yumwana wo muri Nord Kivu ( un ingenieur) duherutse kuganira anyereka plans zimihanda yakoze za high ways(auto routes) zizakorwa i Masisi. C'est peut-etre bizarre, kumva ibyo ariko nababiezeho babyawe nkuko twavutse, kandi iminsi turimo ni passage oblige ua societes zose ziriho nizabayeho kwisi.
Kuki twi limiter? kuki ?? kuki tutamenya imbaraga zacu?? uku turimo abanyabwenge bakomeye, turimo ibitangaza, seulement tubuze cadre clair na organisation iha buri wese inshingano.
Voila, sinshaka ko icyo gitekerezo gihagarara, kuko c;est une idee geniale, uwakizanye Imana imuhe imigisha, ariko reka dukomeze abandi niba creer, nibazane de nouvelles initiatives...
Justin


text:
Ukigera mu isoko rya Kijyambere rya Huye, ubona urujya n’uruza rw’abaguzi b’ibicuruzwa bitandukanye bihagaragara.
Mu gice gicururizwamo imbuto z’amoko atandukanye zirimo, amacunga, imineke, ibinyomoro n’izindi, abazicuruza n’abazigura bavuga ko ibintu bitifashe neza muri iki gihe kuko zabuze bigatuma n’ibiciro byazo bizamuka.
Hadidja Uwimana ucuruza imbuto yagize ati “Imbuto twarazibuze ku buryo zisigaye zihenze, nk’ubu ikilo kimwe cya malakuja ni amafaranga 1200 y’u Rwanda kandi mu mezi make ashize twakigurishaga 700, Mandelena ni 1000 ku kilo kandi twazitangiraga 500, watermelon ni 2500 kandi twazigurishaga 1500, naho imyembe twayigurishaga 500 ku kilo none ubu ni 900”.
Bamwe mu bacuruza imbuto, ihenda ryazo barihuza no kuba batakibasha kujya kurangura mu guhugu cy’abaturanyi cy’u Burundi kandi n’ubashije kujyayo abuzwa kugira icyo avanayo.
Dative nawe ucuruza imbuto ati “Impamvu ibiciro by’imbuto bizamuka biterwa n’uko aho twazikuraga mu Burundi badufungiye biba ikibazo, nka malakuja, Mandelena, amacunga n’imyembe niho twabiranguraga”.
Kugeza ubu imbuto nkeya zicururizwa muri iryo soko, abacuruzi bavuga ko bazikura imbere mu gihugu mu turere twa Nyamagabe mu Ntara y’amajyepfo no muri Rusizi na Nyamasheke mu Ntara y’i Burengerazuba.
Umwe mu bahahira mu isoko rya kijyambere rya Huye witwa Denys Habarugira, we avuga ko kugura imbuto yabiretse abitewe n’uko muri iki gihe zisigaye zihenze.
Haburugira ati “Njyewe ndi mu bantu bakunda imbuto, ku buryo buri munsi mu rugo iwanjye zitagomaga kuhabura, ariko ubu nabaye ndetse ibyo kuzihaha kuko zirahenze cyane, sinzi uko tuzabigenza”.
Mu bitekerezo batanga byakemura ikibazo cy’ibura ry’ibiribwa birimo n’imbuto, bavuga ko byaba byiza abahinzi bo mu Rwanda bitaye ku guhinga imbuto ku bwinshi kugira ngo babashe kwihaza.
Uwimana ati “Abahinzi bibanda ku bishyimbo no ku bigori ariko bakirengagiza imbuto, kandi na zo zifite akamaro kanini, niyo mpamvu iyo tubikeneye bitugeraho bihenze kandi natwe twakagombye kubyihingira, kuko ubutaka byeramo turabufite”.
Ikibazo cy’ubuhahirane butameze neza hagati y’abacuruzi bo mu Rwanda n’abo mu Burundi kimaze imyaka igera kuri ibiri.


text:
Icyo wakora iyo ufite umwana muto usuzugura
Umwana muto uri munsi y’imyaka ibiri cyangwa arengejeho gato hari ubwo usanga asuzugura cyane, ababyeyi bakamuhana bikanga ugasanga akomeje gusuzugura no gukora andi makosa ariko wayamuhanira ntiyumve. Icyo gihe ababyeyi babura icyo bakora ndetse bamwe bakaba banakora ibitari byo.
Icyo wamenya ku gusuzugura kw’umwana ukiri muto
Kuba umwana uri munsi y’imyaka ibiri yakanga kumvira ibyo umubwiye ntukabifate nk’agasuzuguro gasanzwe nkako ku bandi bana bakuru kuko uyu mwana wo muri iki kigero we asubiramo amakosa wamubujije nta mutima mubi wundi ubimuteye, ahubwo abitewe no kuba ageze ku kigero cyo gushaka kwiga. Kandi ibyo ushaka kwiga neza ubisubiramo.
Ashobora kandi kubiterwa no kuba ashaka kwigenga kuko muri iki kigero umwana aba akeneye kwigenga dore ko n’ubundi ababyeyi n’abandi bamurera baba bamwereka ko batakimwitayeho. ( urugero umwana uri munsi y’imyaka ibiri usanga bahora bamuhetse, bamugaburira, bamuhoza igihe arize, … ariko iyo arengeje iyo myaka atangira kubura ibyo byose yakorerwaga, ahubwo agatangira guhanwa no guhabwa amabwiriza, nawe bikamutera kwiyumvamo ko yigenga koko)
Ikindi gitera umwana wo muri iki kigero gukora amakosa amwe n’amwe nuko baba bashaka kwishima bagakora ibintu bibatera kunezerwa. Niyo mpamvu bo bakora ibibaneje kurusha gukora ibyo ubasaba.
Icyitonderwa : Nubwo umwana akiri muto ukabona ko umubuza amakosa ntakumwe, irinde kumwemerera byose ngo yigenge nubwo uzi ko abikeneye. Kwemerera umwana byose nabyo bigira ingaruka mbi.
Uko bigenda hejuru y’imyaka ibiri
Noneho hejuru y’imyaka ibiri n’itatu umwana atangira guha agaciro amabwiriza ahabwa. Ni naho twavuga ko atangira kumvira. Gusa na none aba ageze mu kigero gikomeye cyo gushaka kwiyobora (être autonome). Niyo mpamvu akeneye umuba hafi ngo amuhe imirongo ntarengwa kuko we aba atangiye kumvira. Iki kigero bakita ubugimbi cyangwa se ubwangavu buto ( petite adolescence)
Aha na none wongeramo ingufu mu kumuha amabwiriza ariko aboneye. Kandi ukanazirikana kutamwemerera byose.
Ni ryari imyitwarire y’umwana muto yagutera ubwoba n’icyo wakora
Mu gihe ubona ko umwana adahinduka , ashaka gufatwa nk’umwami, ukabona ko ashaka ko ibyifuzo bye aribyo mwagenderaho, ugasanga se ari wa mwana wivumbura ushaka gutetweshwa cyane, icyo gihe ntibiba bisanzwe, uba ugomba kugira icyo ukora.
Icyo wakora
Jya uha umwana amahitamo hagati y’ibintu bibiri ariko bisa nk’itegeko : Ugero niba umwana ushaka ko ajyana imyenda ye aho ibikwa n’inkweto. Aho kumubwira uti jyana iyo myenda n’inkweto aho bibikwa, wamubwira uti ; ‘ urashaka kubanza kujyana imyenda cyangwa urahera ku nkweto ?” icyo gihe ntaho abona ahera agusuzugura
Ntugaterere iyo, iyo umwana agusuzuguye ; Dukomeje kuri rwa rugero rwo kumubwira ko yajyana imyenda n’inkweto aho bibikwa, ushobora kumubwira agakomeza kubyanga. Ntugahite ufata umwanzuro wo kubyijyanira. Banza wongere umusubiriremo inshuro nyinshi ubimusaba, nakomeza kwanga umuhe agahano gato. Niba izo nketo arizo akunda kwambara umubwire ko ejo atazazambara kuko yanze kuzibika aho zagenewe kubikwa.
Igihe yumviye ujye umushimira : Niba umubwiye ikintu akora ukabisubiramo kenshi ukabona ku munota wa nyuma arabyemeye, ujye uhita umushimira umubwira ko akoze neza kumvira. Ushobora kumubwira mu magombo cyangwa ukamuha impano nto wabona.
Ngibyo rero bimwe mu byagufasha mu gihe uhangayikishijwe n’umwana wawe usuzugura kandi akiri muto.
Gracieuse Uwadata


text:
Ubuyobozi bwa Korali Penuel ikorera umurimo w’Imana kuri ADEPR Edeni Kicukiro, buratangaza ko buri mu myiteguro ikomeye y’urugendo rw’ivugabutumwa igiye gukorera mu gihugu cya Uganda.
Mu kiganiro Rushyashya yagiranye na Clement Maniraguha ushinzwe itangazamakuru muri iyi korali, yasobanuye impamvu y’urwo rugendo.
Yagize ati ʺIntego y’urugendo rwacu ni ivugabutumwa, iyo korali ihagurutse igiye mu ivugabutumwa, iba ijyanye ijambo ry’Imana kugira ngo abantu babashe guhinduka no kwihana. ʺ
Abaririmbyi ba Korali Penuel.
Akomeza avuga ivugabutumwa iyi Korali Penuel izajyamo mu gihugu cy’ i Bugande, rizakorerwa mu mujyi wa Kampala muri disitirikiti (District) ya Mengo, bakazawukorera muri ADEPR International Church, ishami ry’ADEPR yo mu Rwanda rikorera i Bugande.
Clement yabwiye Rushyashya ko bazajya mu ivugabutumwa ari abaririmbyi 65, baherekejwe n’ ubuyobozi bw’itorero ry’ADEPR ururembo rw’umujyi wa Kigali ndetse n’ubuyobozi bw’itorero ry’ADEPR akarere ka Kicukiro.
Kamurase Hassani


text:
Muminsi yashije aha mu Rwanda inkuru zacicikanaga zari iz’imvura idasanzwe. Kuruhande rw’igihugu n’abagituye twafashe iyambere duca imirwanyasuri dukora imiferege ndetse imiganda myinshi yibanda kukwitegura iyi mvura. Mafene nanjye nari ndi aho ndeba ariko ntekereza icyo nakora ngo mbashe kwikomereza akazi mu gihe cy’imvura nyinshi. Kugura imitaka, gushaka amapine ya hiyasi ahangana n’ibyondo bya Ndera nibyo nabwiye bosi ko bizadufasha guhangana n’ibi biza. Uyu munsi, bosi arenda kunyirukana nzira kumutangisha amafaranga y’ubusa!
N’ubwo Mafene nihereyeho ariko iki kibazo si icyanjye gusa, ahubwo, aha nibereye ndibaza aho umuntu yabariza ngo ajye kubaza iby’iteganyagihe ryo mu Rwanda. Ubwo nibazaga icyo nzakora ngo bosi adakomeza kumva ko namukoresheje amakosa nibwo nakiriye tirifoni. Mukecuru i Nyamasheke yari yayitiye umwarimukazi duturanye. Impamvu ni ukohereza amafaranga y’imbuto z’ibigori ndi guhingisha. Kandi narohereje andi mu kwezi kwa cyenda? Ibi nibyo nibza Ikibazo nkeka ko Mukecuru yagifashe nk’icyabajijwe n’umuswa.
Igisubizo cya Mukecuru cyanteye kongera kwibaza niba ntakwiye kwiyambaza inkiko. Mu mpera z’ukwa cyenda nibwo cya kigo gishinzwe itaganyagihe cyavuze ko abahinzi twatangira guhinga kandi ko imvura ihari ihagije. Ibi nabyumviye hafi. Iyo uba muri Kigali nta dipolome ufite ugomba gushakira muri byinshi. Icya mbere kuri Mafene natekereza ni ikihe? Akazi namenye iwacu bakora kimwe n’abandi baturanyi bose bwari ubuhinzi kandi niba mbyibuka neza bwaradutungaga. Ng’uku nanjye nahise ntekereza guhinga.
Amafaranga agera mu bihumbi magana abiri nari maze kwizigamira yose narayashoye. Kandi nayashoye neza rwose ubwo bagize Minisiteri y’Ubuhinzi bari bamaze gutangiza igihembwe cy’ihinga mu Rwanda amakuru nakurikiranye kuri televiziyo n’amaso yanjye. K’Ubw’umushiha nari natewe na banki zanyimye amafaranga ngo nongere nigurire moto nayo ikore mu mihanda y’I kigali nk’izindi…nahise nyashora mu buhinzi. Inzira ntibwira umugenzi koko!
Amafaranga narayohereje abakozi imirima bayitera hejuru ngo Mafene agiye gushakira ubukire mu butaka! Icyumweru kimwe…bibiri, bitatu byateyemo rwose imvura itaragwa. Amasengesho nari narizigamiye kuzasenga mu byago bikomeye nayasenze muri ibi byumweru ngo imvura igwe nayamaze yose imvura itaragaragara mu kirere. Nyamara buri mugoroba iyo nacaga kumuturanyi kuvumba amakuru kuri televiziyo bavugaga ko umunsi ukurikira uzarangwa n’ibicu bizatanga imvura yewe na Nyamasheke yacu bavugaga ko izabonekamo! Kandi, ngo aya makuru bayakesha Ikigo cy’Iteganyabihe mu Rwanda.
Uretse ibigori Mafene yari yateye kabone n’iyo nari kubisengera gute, n’umuntu sinzi ko yari kumara ibi byumweru 3 nta kimutunga ngo abeho. Ng’uku ukuntu Mafene nisanze umusaruro nywubarira mu ivumbi ryatumukaga aho nari ntegereje ubutunzi. Ubwo nari maze guheba…nibwo imvura nk’iyo kwa Nowa yaguye rimwe, kabiri maze umukecuru terefoni ati Nkahamagara Mafene yohereze andi makashi!
Ari wowe se wari kuyatanga? Ngo ni uko Minisiteri y’Ibiza yavuze ngo bavane abatuye mu Manegeka imvura igiye kugwa ari nyinshi? Ngo ni uko Metewo yavuze ko imvura igiye kugwa ari nyinshi? ngo ni Uko Minisitiri w’ubuhinzi atangaje ko abaturage bagomba kujya kugura indi mbuto kuko iya mbere yumye? Harya koko umuturage azajya abariza he? Inyungu zacu ba Mafene se ahubwo ninde uzireba? Kandi ari imisoro ku nyungu natinze gutanga ingufuri na Daso baza bakaniye Hiyasi bakayitera iminyururu.
Ibintu byicwa no kutabivuga, Mafene ndashaka abanshigikira ubundi tujyane ibigo 3 cyangwa bine mu nkiko. Uwa mbere ni Ikigo gishinzwe iteganyagihe: Niko, si mwe nigeze gusoma ko mwamaze kubaka icyuma gikomeye mu Karere ka Bugesera ngo kizabafasha kubona ibipimo bifatika? Ntimwacyubatse mu mafaranga yanjye na ba Mafene bandi se? Byarangiye gute? cyarapfuye nka wa Munara wa Kalisimbi twirataga n’ubu ntaramenya ibyawo ntimwatubwira?
Minisiteri y’ubuhinzi na Minisitiri, ba Diregiteri n’abakozi bose bakora aho: Harya mushinzwe ubuhinzi ntimushinzwe abahinzi? Niba turi abahinzi se ibyacu bigapfa amaburakindi nta kivugira, nta kirengera,….ubwo mushaka ko tuzajya kubaza kwa Perezida kandi? Sibyo?Imikoranire yanyu na Metewoloji Mafene ntayo nzi ariko kandi…aho kumbwira ngo ngure izindi mbuto kuko izo nafashe mbere zumye ahubwo nimumfashe gukurikirana abambeshye(N’ubwo namwe murimo).
Uwa nyuma ni Meya na Agoronome nabo banteye hejuru ngo ihinga ryageze nkahinga izuba ryabitwika ntimumvuganire. Ko mwe muba iyo mu cyaro, ko imvune z’umuhinzi n’ubwo zitabageraho ariko wenda mwaba muzibona kuki, ni kuki nibura mutavuganiye Abahinzi ngo bahabwe indi mbuto y’ubuntu aho imvura yagwiriye?Ibi sinzi neza niba ariko mbibona nkanjye cyangwa niba hari undi tubibona kimwe. Aba bagabo n’abagore bakwiye kutubwira impamvu. Impamvu gusa rwose. Ntawe nsabye ngo asabe imbabazi Mafene. Nibitaba ibyo…nzagana inkiko.


text:
Umujwi wa Kigali watangaje ko mu ijoro ryo kuri wa 31 Ukuboza 2017 rishyira ku wa 01 Mutarama 2018 saa sita z’ijoro haraturitswa urufaya rw’ibishahi (fireworks) mu rwego rwo kwishimira umwaka mushya, bityo usaba abantu kudaterwa ubwoba n’icyo gikorwa.
Mu itangazo ryashyizweho umukono n’umuyobozi w’Umujyi wa Kigali, Pascal Nyamurinda, risobanura ko ituritswa rya biriya bishashi rirabera mu turere twose tw’Umujyi wa Kigali.
Mu Karere ka Gasabo ibishashi biraturikirizwa ku Kimihurura, muri Kicukiro na Nyarugenge biturikirizwe ku Musozi wa Rebero .
Iryo tangazo ryasohotse kuri uyu wa Gatandatu tariki ya 30 Ukuboza, riragira riti “Mu rwego rwo kwizihiza isozwa ry’umwaka, Umujyi wa Kigali uramenyesha abaturage ko mu ijoro ryo ku wa 31/12/2017 rishyira kuwa 01/01/2018 saa sita za nijoro mu bice bitandukanye by’Umujyi wa Kigali hazaturitswa urufasha rw’urumuri (Fireworks/Feux d’artifice)…”
Rikomeza rihamagarira abaturage kutagira ubwoba, riti “Ubuyobozi bw’Umujyi wa Kigali burasaba abaturage kutikanga cyangwa ngo bahungabane.”
Itangazo ry'ibikorwa byo guturitsa urufaya rw'urumuri (#Fireworks/ #Feux d'artifice) mu bice 3 by'Umujyi wa Kigali. Tubifurije umwaka mushya. pic.twitter.com/SJLlxXyHH1
— City of Kigali (@CityofKigali) December 31, 2017
Kurasa umwaka hifashishijwe ibishashi by’urumuri bikunze gukorwa hirya no hino ku Isi aho abantu baba bishimira ko basoje umwaka mu mahoro, bikorwa abantu banifurizanya ishya n’ihirwe mu mwaka mushya baba binjiyemo.
Ibikorwa byo kurasa umwaka mu myaka yatambutse mu Rwanda byakorwaga hifashishijwe amasasu nyirizina, gusa mu myaka 23 ishize hahagaritswe ayo masasu ahubwo hatangira gukoreshwa urumuri mu kurasa umwaka.
Twitter: @Umurengezis


text:
Ubu buryo bwo gushyingura bwaje no kwemezwa mu Rwanda n’itegeko nº 11/2013 ryo kuwa 11/03/2013, rigena imitunganyirize n’imikoreshereze y’amarimbi ryashyizweho umukono na Perezida wa Repubulika, ryasohotse mu igazeti ya Leta muri Gicurasi 2013.
Iryo tegeko ryemeza ko gutwika umurambo ari bumwe mu buryo bwo gushyingura bwemewe mu Rwanda, bukorwa kubw’amahitamo y’umuntu watakaje uwe cyangwa icyemezo cyafashwe mu gihe nyir’ubwite yari akiriho.
Muri 2015 hasohotse iteka rya Minisitiri rigena uko imirambo izajya itwikwa, rivuga ko bikorwa hakoreshejwe ifuru yagenewe gutwikirwamo abapfuye. Iyo furu igomba kuba ifite amashanyarazi kandi ifite umuriro uhoraho ku buryo budahagarara ndetse hakaba n’imashini y’agateganyo isimbura amashanyarazi igihe yabuze.
Nubwo amategeko abyemera kugeza ubu nta Munyarwanda uratwika umurambo w’uwe ku mpamvu zirimo izishingiye ku muco n’imyumvire no kuba nta bashoramari barabyaza umusaruro aya mahirwe y’ubucuruzi yihishe mu gutwika imirambo.
Mu kiganiro na IGIHE, Umujyanama wa Minisitiri wa Siporo n’Umuco mu by’amategeko, Karambizi Olivier, yavuze ko leta yakoze akazi kayo ishyiraho umurongo ngenderwaho bityo hasigaye uruhare rw’abikorera bifuza gushora imari mu gutwika imirambo.
Yagize ati “Twebwe twashyizeho ibigomba gukurikizwa no kubahirizwa. Uwashaka gutangiza umushinga muri ibi yawutangira.”
Byari biteganyijwe ko mu gihe itegeko rizaba ryatangiye gushyirwa mu bikorwa irimbi ryose riri mu Rwanda rizaba rifite aho imirambo itwikirwa. Bamwe mu bikorera bakora ibijyanye no gucunga amarimbi, bavuga ko kugeza ubu nta Munyarwanda urabagana asaba ko umurambo w’uwe watwikwa.
Umuyobozi wa sosiyete CONS TECH Ltd icunga irimbi rya Rusororo, Anselme Nkusi, yabwiye IGIHE ko ko isesengura bakoze basanze ari uko abantu bacyifuza gushyingura ku buryo busanzwe. Iyi akaba ari yo mpamvu ituma nk’abikorera badashora imari yabo mu gutwika imirambo.
Yagize ati “Twiteguye kuvugana n’inganda zikora imashini zitwika imirambo ariko kuko nta muntu n’umwe wari wabisaba ntabwo dushobora kugura imashini zidakenewe.”
Imashini imwe ihagaze amafaranga y’u Rwanda miliyoni zibarirwa muri ebyiri kuzamura bitewe n’ubushobozi bwayo, kuko ngo hari n’izifite ibyumba birenze kimwe, ku buryo imirambo yatwikirwa rimwe, ivu rya buri wese riri mu cyumba cyaryo.
Ubutaka buhingwa bushobora kugabanuka
Kuba Abanyarwanda badatwika imirambo kandi binahera mu muco, aho bubaha umurambo bakumva gutwika uwapfuye ari ukumwambura agaciro, kumushinyagurira, bakumva biteye ubwoba n’isoni gutwika umuntu wakubyaye, mwabanye, mwasangiye.
Gusa hari ababona iyi myumvire iteye impungenge kuko ubutaka bwo guhinga bushobora kuzagenda bugabanywa no gushyingura. NKo ku irimbi rya Rusororo bivugwa ko mu mwaka wa 2029 hazaba hamaze gushyingurwa abantu basaga 9,000 kuri hegitari zisaga 30 nyamara hari hateganyijwe 12 muri uriya mwaka.
Iteka rya Minisitiri riteganya ko igikoresho gishyingurwamo ivu kigomba kuba gikozwe mu ibumba; icyuma; ikirahuri; cyangwa mu giti, kikandikwaho cyangwa kigashushanywaho amazina y’uwapfuye; itariki y’amavuko; n’itariki yapfiriyeho.
Ivu ryavuye mu murambo rifatwa nk’umutungo w’umuryango w’uwapfuye cyangwa Leta. Rishobora gushyingurwa mu irimbi rusange, irimbi ryihariye, mu rugo cyangwa ahandi hantu hagenwa n’abagize umuryango w’uwapfuye cyangwa Leta ku muntu wapfuye adafite umuryango.